text:
L. 482/99 Annu 2017
L. 482/99 Annu 2016
8 de Donniasantu de su 2016
Is citadinus e is assótzius funt cumbidaus a
presentai propostas de acontéssius de
cumpriri in su períodu de Pascixedda. Po custu scopu ddoi at un'atóbiu martis
15 De donniasantu 2016 a is ses de a merí (h.18,00) in s'àula de su Consillu de
s'ex Municípiu béciu ( pianu apitzus de su curreu) in bia San Giovanni n° 34.
Si fait sciri chi
est in pubblicatzioni 10 dís , de su 7 de
Donniasantu fintzas a su 11 de de Donniasantu, sa graduatória
provisória de su rimbussu spesas de
biaxi a is studiantis de is scolas segundàrias de II gradu – annu de scola 2015/2016
(L.R. N° 31/84 art. 7 lit. A).
Sa cifra inditada in sa graduatória podit
cambiai apustis de arricursus e/o
averiguadas eventualis. A amparu de
sa riservadesa (cunformas su D.Lgs. de su 14 de Martzu 2013 n° 33 art. 26 c. 4)
is datus chi pertocant is nóminis de is studiantis non ddus ponint ma inditant
scéti su númunu de protocollu de sa domanda. Si ddoi funt is ricursus si depint
presentai a s'Ufíciu Protocollu aintru de su 16 de Donniasantu 2016.
Documentus
disponíbbilis:
Determinatzioni
Graduatória
provisória
Graziella
Gambella – Assessora a s'Istrutzioni Púbblica
Riccardo Sanna - Síndigu
SUSPENSIONI
SERVÍTZIU ARRAGORTA DE S'ÀLIGA 1° DE DONNIASANTU 2016
Si fait sciri chi martis 1° de Donniasantu 2016 sa dita chi tenit
s'apaltu non at a arretirai s'àliga po nexi de sa serrada de is impiantus. Su servítziu
torrat a pigai regulari de sa dí apustis cunformas a su calendàriu.
AFESTADURA DE SU 4 DE
DONNIASANTU 2016
Dí de s'Unidadi Natzionali e de s'Arragordu de
is Mortus in Guerra.
Si cumbidat totu sa
populatzioni a pigai parti a is afestus, in ocasioni de sa dí de s'Unidadi Natzionali e s'Arregorsu de is Mortus in
Guerra, chi nci funt Cenàbara 4 de Donniasantu 2016 de is cincu de a merí
(17,00) in sa crésia parrochiali de sa B.V. De sa Nì e sighit cumenti inditau
in sa locandina.
Si
fait sciri chi po nexi de su tempus
malu sa manifestatzioni est stétia perlongada a cenaàbara 28 de de Meseladàmini
2016 segundu su matessi programma.
Si
fait sciri chi sa Província Sud Sardigna, in su cuntestu de su progetu po sa
prumotzioni linguística bisíbbili de sa Língua Sarda (chi su comunu at
abratzau) cumbidat totus is operadoris
económicus de Pabillois interessaus a
ammostai s’acunsentimentu insoru po s’umperu e s’avaloramentu de sa língua
sarda in is atividadis diferentis de cumpeténtzia, po fai insinnias, listas
(“menù”), cartellinus ed etichetas de merci, e aici sighendi.
Sa tarea de su progetu
est sa de lompi a su bilinguismu sardu - italianu e de umperai su sardu cun sa
matessi dinnidadi de s’italianu in sa cumpridura de is atividadis de trabballu,
istitutzionalis e puramenti acapiadas a sa vida de dónnia dí.
Duncas, totus is chi ant ammostau s’acunsentimentu insoru, ant a podi tenni:
1. Acanta a s’insínnia chi giai esistit,
un’insínnia in língua sarda de s’atividadi, de sa butega, de su labboratóriu e
de s’ufíciu, e aici sighendi.;
2. Listas (“Menù”) de
ristorantis/tzilleris/logus de ristoratzioni e de stràngia ( B&B, locandas,
posadas, e aici sighendi) in Sardu, Italianu e Ingresu;
Cartellinus
e etichetas de is prodotus in béndita in Língua Sarda.
Sa proposta est a gratis e non cumportat nisciunu costu po
is operadoris económicus.
Aintru de su 14 de Donniasantu 2016 totus is operadoris
interessaus si depint indiritzai a s’Àrea Apaltus, Cuntratus, “Welfare” e
Cultura – Ufício de Língua Sarda D.ra
Alessia Etzi- 0709356356- 3385340472-cultura@provincia.mediocampidano.it; aetzi@provincia.mediocampidano.it.
Avisu
Púbblicu. PDF
Pabillois
20 de Meseladàmini 2016
Su Síndigu - Ricardo
Sanna
S'Assessora a sa
Cultura - Rosita Bussu
PROVÍNCIA SUD
SARDIGNA
COMUNU DE
PABILLOIS
A SA PROVÍNCIA SUD SARDIGNA
A SU COMUNU DE
PABILLOIS
OGETU: PRUMOTZIONI
LINGUÌSTICA IN IS ATIVIDADIS DE SU COMUNU DE PABILLOIS
Su/Sa
sutascritu/a_______________________________ nàsciu/a in
________________________
su ____________e
residenti in _________________Bia/Pratza_________________n°__________
in calidadi de
meri de s’atividadi_____________________________________________________
_______________________________________________________________________________
telèfunu_______________________
e-mail____________________________________________
DOMANDAT
Sa tradutzioni
in sardu de sa documentatzioni chi acapiat a custa domanda e chi pertocat
s’atividadi cosa sua.
FIRMA
________________________
PABILLOIS________________________
Si fait sciri chi funt a dispositzioni is
mollus po sa domanda de is agiudus po
su deretu a su stúdiu elencaus asuta:
·
Assignus de
stúdiu in favori de studiantis capassus e merescidoris in cunditzionis
económicas sbantaxadas iscritus in s'annu de scola 2016/2017 in unu istitutu de
scola segundària de II gradu.
·
Intregadura de 10 bussas de stúdiu comunalis de 250 eurus
cadeuna, in favori de is studiantis chi
in s'annu de scola 2015/2016 ant pigau s'arrogu de paperi de scola segundària
de II gradu.
Is
domandas depint lompi a su Protocollu aintru e non prus a tradu de su 24 de
Meseladàmini. 2016.
Is
mollus funt a dispositzioni in s'Ufíciu Istrutzioni Púbblica in dís de abertura a su púbblicu
Lunis
– Cenàbara 11,00 – 13,00 ( de is úndixi de a mengianu fintzas a sa una)
gióbia
a merí 16,30 – 18,00 ( de is cuatru e mesu fintzas a is ses de a merí)
opuru ddus podeis scarrigai deretu “on
line”.
Bandu assignus de
stúdiu
bandu bussas de
stúdiu
mollus assignus de
stúdiu
mollus bussas de
stúdiu
Po
iscedas
Ufíciu
Istrutzioni Púbblica
tel. 070/ 935 292 07
Pabillois 11 de Meseladàmini 2016
Graziella
Gambella – Assessora a s'Istrutzioni Púbblica
Riccardo
Sanna – Síndigu
·
Comunicatzionis
a su Consillu Comunali;
·
Documentu
únicu de programmatzioni (dup) – períodu 2017/2019 – art. 170, comma 1, de su
D.Lgs. N° 267/2000 aprovu;
·
Aprovu de
s'arregulamentu comunali de contabbilidadi nou in atuatzioni de s'armonizadura
de is schemas e de is sistemas contàbbilis segundu su D.Lgs. N° 118/2011.
·
Intregadura
in cuncessioni de su servítziu de
tesoreria comunali po su períodu 2017/2021. Aprovu schema de cunventzioni. Diretivas
chi riguardant sa cumpridura de sa gara;
·
Regulamentu po sa cura de àreas púbblicas de parti de is
sugetus arremonaus in s'art. 25 comma 2 de su regulamentu IUC, capítulu Tari –
aprovu.
Pabillois 10 de Meseladàmini 2016
Ricardo Sanna , su Síndigu.
Si
fait sciri a is babbu e mammas de totus is pipius de sa scola de sa pipiesa,
chi de lunis 17 de Meseladàmini 2016 inghitzat su servítziu de mensa scolàstica
cun is matessi cunditzionis organizativas de s'annu passau. Su costu de
su bonu pastu agiornau a cust'annu est de € 1,80.
Po
chi ancoras non tenit su tèssera magnética (“badge”) ddu podit agatai in
s'Ufíciu Istrutzioni Púbblica. S'intregadura de sa tèssera magnética est a gratis, a
cunditzioni chibengiat torrada a s'acabbu de s'annu de scola.
Pabillois 7 de Meseladàmini 2016
Graziella
Gambella – Assessora a s'Istrutzioni Púbblica
Riccardo Sanna
– Su Síndigu
Si fait sciri chi su cursu de Língua
Sarda, incumentzau cenàbara 30 de Cabudanni 2016, sighit in sa sea de s'ex
municípiu in bia San Giovanni n°34 segundu su matessi calendàriu.
S'arragordat chi su cursu est a gratis e
chi is mollus de iscritzioni s'agatant in s'Ufíciu de Língua Sarda abertu in sa
biblioteca comunali totus is cenàbaras 8,30-14,00 / 15,30-18,30 (a
mengianu de is otu e mesu fintzas a is
duas e a merí de is tres e mesu fintzas
a is ses e mesu).
Calendàriu de is letzionis:
7,14, 21, 28 de Meseladàmini 2016
h. 15,30 – 18,30 ( de is tres e mesu fintzas a is ses de
a merí).
Su Síndigu –
Riccardo Sanna
S'Assessora a
sa Cultura – Rosita Bussu.
Aintru
de su 8 de Meseladàmini 2016 chi benit is eletoris residentis in s'Esteru, est
a nai cussus insertaus de ufíciu in s'elencu de is eletoris iscritus a
s'Anàgrafi de is italianus residentis in s'esteru (Aire), podint scioberai po
esercitai su deretu de votu in Itàlia.
Documentus disponíbbilis:
Avisu residentis in s'Ésteru (A.I.R.E.)
Mollu
In ocasioni de su “Referendum”
Costitutzionali de su 4 de Meseidas 2016, est prevídia sa possibbilidadi po is
eletoris chi po su momentu funt a s'Ésteru
po assumancu tres mesis po trabballu, stúdiu e curas médicas de
esercitai su votu po currispundéntzia.
Documentus disponíbbilis:
Avisu po is chi po su momentu funt a
s'ésteru
Mollu
SU SÍNDIGU
biu su comma 7 de s'artículu 1 de sa
Lei n° 53 de su 21 de Martzu 1990, cumbidat totus is eletoris dispostus a essi
iscritus in s'Albu de is personas idòneas a fai su scrutadori de ségiu a
presentai sa domanda de inserta aintru e non prus a tradu de su 30 de
Donniasantu 2016.
Documentus disponíbbilis:
Avisu agiornamentu Albu Scrutadoris de Ségiu . Pdf
Domanda de
iscritzioni
Su Síndigu –
Riccardo Sanna
Si fait sciri chi
est in pubblicatzioni 10 dís , de su 7 de
Donniasantu fintzas a su 11 de de Donniasantu, sa graduatória
provisória de su rimbussu spesas de
biaxi a is studiantis de is scolas segundàrias de II gradu – annu de scola
2015/2016 (L.R. N° 31/84 art. 7 lit. A).
Sa cifra inditada in sa graduatória podit
cambiai apustis de arricursus e/o
averiguadas eventualis. A amparu de
sa riservadesa (cunformas su D.Lgs. de su 14 de Martzu 2013 n° 33 art. 26 c. 4)
is datus chi pertocant is nóminis de is studiantis non ddus ponint ma inditant
scéti su númunu de protocollu de sa domanda. Si ddoi funt is ricursus si depint
presentai a s'Ufíciu Protocollu aintru de su 16 de Donniasantu 2016.
Documentus
disponíbbilis:
Determinatzioni
Graduatória
provisória
Graziella
Gambella – Assessora a s'Istrutzioni Púbblica
Riccardo
Sanna – Síndigu
CUNTRIBBUTUS RAS PO SU DERETU A SU STÚDIU
26 de Austu de su 2016
Si fait sciri chi cun determinatzioni
n.528 de su 25 de Austu 2016 de su Responsàbbili de s'Àrea Amministrativa si
funt aprovadas is graduatórias provisórias chi pertocant s' intregadura de is agiudus elencaus innòi asuta:
Bussas de stúdiu annu de iscola 2014/2015
(L.62/2000 – L.R. 5/2015)
cunformas a s'art. 1, comma 9 de sa L. 10
de Martzu 2000 n.62 cumenti
a agiudu de is spesas fatas de is famíglias po s'istrutzioni de destinai a is
istudiantis de is iscolas primàrias e segundàrias de 1° e 2° gradu.
Cunformas a s'art. 33, comma 26 de sa L.R.
5/2015 in aciunta a is
bussas de istúdiu L.62/2000 de destinai a is istudiantis de is iscolas
segundàrias de 1° e 2° gradu.
FRUNIDURA A INDONU O GIAI A INDONU DE LÍBBURUS DE ISCOLA 2015/2016 (l. 448/98)
Rivólgiu a is studiantis de is iscolas segundàrias de 1° e 2° gradu
Scàrriga is graduatórias
Is importus inditaus in is graduatórias podint cambiai si ddoi at recursus o àterus acertamentus. A amparu de sa riservadesa ( cunformas a su D.lgs de su 14 de Martzu 2013 n.33 26, comma 4) is datus chi arriguardant is nóminis de is istudiantis beneficiàrius non si ponint e ssi ponint scéti su númunu de protocollu de sa domanda.
Is recursu scritus si podint presentai a
s'Ufíciu Protocollu aintru de su 4 de Cabudabbi 2016.
S'Assessora Graziella Gambella
Su
Síndigu Riccardo Sanna
REGULAMENTATZIONI DE SU TRÀFICU PO IS AFESTUS IN ONORI DE
SANTU GIUANNI BATISTA
22 de Austis
de su 2016
Si fait sciri chi po garantiri sa seguresa in su tràficu
stradali urbanu e sa cumpridura
currégia de is afestus in onori de Santu Giuanni Batista, cun
ordinàntzia apósita de su Responsàbbili de su Servítziu de Politzia Municipali
funt stétias pregonadas is dispositzionis chi sighint:
Domínigu 28 de
Austu 2016 – de is cincu e mesu de a merí (17,30) fintzas a is otu de a merí
(20,00) e in dónnia
manera fintzas a s'acabbu de su passàgiu de is carrus:
Proibbidura de passàgiu, de firmada apitzus ambaduus is ladus
in is bias: Petrarca, Kolbe, Umberto, Sardegna, Sassari, Vittorio Emanuele,
Santa Maria, San Giovanni, Su Pardu, Torino, Nuoro, Foscolo..
Lunis 29 de Austu 2016 – de is noioras e mesu de a
megianu (9,30) fintza a mesudí e mesu (12,30) e in dónnia manera fintzas a
candu no acabbant de passai is carrus e
sa prucessioni:Proibbidura de passàgiu e de firmada in ambaduus is ldus in is
bias: SanGiovanni, Roma, Torino, Carducci, Santa Maria.
Su Síndigu Riccardo Sanna.
GESTIONI NOBA DE S'ARRETZA DE L'ILLUMINATZIONI PÚBBLICA
19 de Austu de
su 2016
Si fait sciri a is citadinus chi a incumentzai de su mesi de Austu 2016 est ativa una gestioni noba de manutentzioni de s'arretza de illuminatzioni púbblica. Su servítziu nou at a permiti in is mesis chi intrant, de rennovai de unu totu s'arretza po médiu de su càmbiu de totus is pintus luxi de su centru urbanu cun módulus led a consumu energéticu bàsciu e a resa luminosa arta, innòi inclúdia s'installadura de is puntus luxi nous innui funt stétius bogaus is palus perigulantis, ponendi duncas fini a is disàgius in unas cantu bias chi fintzas a oi funt pagu illuminadas. Cun su servítziu nou, giai immui, calisisiat citadinu podit sinnalai deretu de domu, guastus o istrobbus po médiu de unu númunu birdi a gratis, cun sa tarea de currispundi unu interventu prontu de sa dita chi tenit s'apaltu.
Su Síndigu
Riccardo Sanna
SIGHIDURA
DE IS TRABBALLUS PO PONNI IN SEGURESA SU STRADA“BAU SA TÀULA
10 de Austu de su 2016
Si fait sciri chi cenàbara a mengianu est a nai su 12 de Austu 2016 sighint is trabballus po ponni in seguresa sa strada Bau sa Tàula cun sa sistematzioni de su mantu stradali. Potanti, po permitiri is trabballus, sa circulatzioni est blocada de is otu de a mengianu (8,00) fintzas a is cuatru de a merí.
Su Síndigu
Riccardo Sanna
AVISU SERRADA UFÍCIUS COMUNALIS SU 16 DE
AUSTU 2016
10 de Austu de su 2016
Si avisat chi martis 16 de Austu 2016, sa
dí apustis de mesaustu, is Ufícius Comunali abarrant serraus a su púbblicu. Invécias
est garantida s'obertura de su Campusantu.
TRABBALLUS
PO PONNI IN SEGURESA SU PONTI “BAU SA TÀULA”
3 de Austu de su 2016
Si
fait sciri chi gióbia 4 de Austu 2016, de is otu de a mengianu (8,00) fintzas a
is duas (14,00) nci funt is trabballus po ponni a norma su ponti Bau sa Tàula
cun sa tarea de torrai a rispristinai sa circulatzioni in seguresa. Po tanti abarrat sa proibbidura de
passàgiu fintzas a s'acabbu de is trabballus.
Su Síndigu
Riccardo Sanna
OBERTURA/SERRADA
DE IS ATIVIDADIS IN SA DÍ DE SU SANTU PATRONU
2 de Austu de su 2016
Giai chi is normativas recentis ant
libberalizau sa disciplina de is oberturas de is atividadis de cummérciu a sa
minuda e somministratzioni de cosa de papai e de bufai. Si fait sciri chi sa dí
de su Santu Patronu est de cunsiderai de trabballu a totus is efetus de sa
disciplina de is atividadis cummercialis e de prestatzioni de servítzius;
potanti nc'est sa libbertadi prus assoluta de parti de is esercentis de
stabbiliri s'obertura o sa serrada de s'atividadi insoru in s'arrespetu de su
CCNL.
Su Síndigu
Riccardo Sanna
SPERDIDURA DE IS PATEDDAS – SA DE DUAS
PARTIS
2 de Austu de su 2016
Si fait sciri a is citadinus chi gióbia 4
de Austu 2016 de is noioras e mesu de a mengianu (9,30) ddoi at un'interventu
de sperdidura de is pateddas de parti de su Centru Provinciali contras a is babballotis cumenti previdiu in
s'ordinàntzia de su Síndigu n.19 de su 2 de Austu 2016. Is abbitantis de is
zonas interessadas funt cumbidaus a tenni portas e fentanas serradas in
s'interis de su tratamentu. Sa politzia Municipali s'at a ocupai de avisai is
residentis e de ponni is avisus apósitus.
Su Síndigu Riccardo Sanna
“CALENDÀRIU SPIAGGIA DAY
2016”
29
de Argiolas de su 2016
AVISU DE TZERRIADA DE SU CONSILLU COMUNALI
26 de
Argiolas de su 2016
Si fait isciri chi, in arrelatu a su dispostu de su títulu III
de su D.lgs. 267/2000, su 29 de Argiolas 2016 a is seti de a merí (19,00) ddoi
at una sétzida Ordinària de 1^ tzerriada de su Consillu Comunali in s’ex
Municípiu, in bia San Giovanni n.34, po chistionai de is argumentus chi
sighint:
1. Bilànciu de previsioni
esercítziu finantziàriu 2016/2018.
Variatzioni n. 1 ratífica delibberatzioni de sa Giunta Comunali n°59 de
su 17 de Làmparas de su 2016.
2. Arreconnoscimentu
dépidus aforas de bilànciu ex art. 194 lit.A e E annu 2016.
3. Assetiamentu generali de
bilànciu po s’esercítziu 2016 cunformas a s’ artículu. 175, comma 8 de su
D.Lgs. n. 267/2000.
4. Amparu de is echilíbrius
po s’esercítziu 2016 cunformas a s’artículu 193 de su D.Lgs. n. 276/2000.
Su Síndigu
Riccardo Sanna
CUNTRIBBUTUS
AFITUS- BANDU 2016
21
de Argiolas de su 2016
Si fait isciri chi est in pubblicatzioni su
Bandu po lograi is cuntribbutus a integratzioni de is cànonis de afitu po
s’annualidadi 2016, apitzus de is arrisorsas intregadas cun su Fundu Natzionali
de agiudu po s’intrada a is domus in afitu, cunformas a s’art. 11 lei 431/98 e
mm.ii. art.1. Podint presentai domanda is titularis de cuntratus de afitu a usu
residentziali de unidadis immobbiliaris de propiedadi privada chi s’agatant in
su Comunu de Pabillois e ocupadas a títulu de abbitatzioni esclusiva.
Su
cuntratu depit:
1. Arresurtai arregistrau
in manera regulari e relativu a una domu impreada cumenti a domu principali,
currispundenti a sa residéntzia anagràfica de su chi fait domanda.
2. Esistiri in su momentu
de sa presentada de sa domanda.
3. Abarrai po totu su
períodu relativu a su cuntribbutu lograu. In casu de interrutzioni de s’afitu,
su cuntribbutu relativu a su períodu non ancoras cumpriu costituit economia de
umperai s’annu chi benit.
Is interessaus e chi tenint is rechisitus
podint presentai domanda a s’Ufíciu Protocollu aintru e non prus a tradu de su 3 de Austu 2016.
Is mollus si agatant in s’Ufíciu
Sóciu-culturali opuru si podit scarrigai deretu “on-line” de su giassu
istitutzionali.
Documentus disponíbbilis:
Documentus e mollus
S’Assessora - Graziella Gambella
Su Síndigu - Riccardo Sanna
AVISU
DE CUNDITZIONIS METEOROLÓGICHE
CONTRÀRIAS – TEMPERADURA E UMBIDIDADI
19 de
Argiolas de su 2016
Bessiu de su Centru Regionali de Protetzioni Civili – Setori Meteo, s’Avisu de
cunditzionis de tempus cuntràrias.
Fenómenu de interessamentu
Temperadura e Umbididadi
De cras 20 de Argiolas 2016 fintzas a cenàbara 22 de Argiolas
2016, in Sardigna ddoi at a ai temperaduras artas meda cun un’aumentu lentu progressivu de is baloris. Gióbia e Cenàbara is
temperaduras màssimas sodigant is 40°c (coranta gradus centigradus) in is logus
prus de aintru, cun puntas fintzas a is 43 – 44°c acumpagiadas de umbididadi
bàscia meda.
Si consillat de fuiri de abarrai is s’ària oberta in is oras
prus callentis de sa dí intra de mesudí (12,00) e is ses de a merí (18,00).
Su Síndigu
Riccardo Sanna
AVISU
PÚBBLICU INGHITZU PIANU 162 NOUS
18 de
Argiolas de su 2016
Si fait isciri a is citadinus interessaus chi est in
pubblicatzioni sa procedura púbblica po is Pianus 162 nous. Is mollus e sa
documentatzioni si podit iscarrigai deretu “on line” in su giassu de su Comunu
de Pabillois crachendi in s’acàpiu de susu. Is mollus depint lompi a s’Ufíciu
Protocollu aintru e non prus a tradu de su 12
de Austu 2016.
Po àteras iscedas tocat a cuntatai s’Ufíciu Sóciu-culturali in
s’oràriu de obertura a su Púbblicu.
Documentus disponíbbilis
Avisu e modulística
S’Assessora
Graziella Gambella
Su Síndigu
Riccardo Sanna
CIRCA
EDUCADORIS E ANIMADORIS
Si fait isciri a sa Populatzionis de Pabillois chi si funt
circhendi is figuras prufessionalis chi sighint, preferibbilmenti cun
esperiéntzia cun is minoris:
·
Educadoris/oras
prufessionalis cun Làurea in Scientzias de s’Edicatzioni;
·
Animadoris/oras
cun cualífica.
Po iscedas e candidaduras cuntatai s’Ufíciu
Informagióvunus de su Comunu de Pabillois, in bia su Rieddu:
·
Lunis
15,30 -18,30 ( de is trexi e mesu fintzas a ises e mesu de a merí)
·
Mércuris
10,00 – 13,00 ( de is dexi de a mengianu fintzas a sa una)
·
Cenàbara 10,00 – 13,00 ( de is dexi de a mengianu
fintzas a sa una)
SUSPENSIONI
DE SU SCIÓPERU NATZIONALI DE IS TRABBALLADORIS DE SU CUMPARTU IGIENI E AMBIENTI
12 de
Argiolas de su 2016
Si fait isciri a totus is citadinus chi su Scióperu Natzionali
de is trabballadoris chi òperant in su cumpartu igieni ambientali fissau po
lunis 11 e martis 12 de Argiolas 2016 e apustis perlongau a Mércuris 13 e
Gióbia 14 de Argiolas est stétiu suspéndiu oi, po tanti, in talis dís su
servítziu de s’arragota de s’àliga si iat a depi fai in manera regulari.
Su Síndigu
Riccardo Sanna
PERLONGU
DE SU SCIÓPERU NATZIONALI DE IS TRABBALLADORIS DE SU CUMPARTU DE IGIENI
AMBIENTALI
10 de
Argiolas de su 2016
Si avisant is citadinus chi su Scióperu natzionali de is
Trabballadoris de su cumpartu Igieni Ambientali fissau po lunis 11 e martis 12
de Argiolas 2016 est stétiu perlongau a mércuris 13 e gióbia 14 de Argiolas
2016. Arragodendi chi in casu de acunsentimentu a su scióperu de parti de is
dipendentis de s’Azienda “San Germano Derichebourg” ddoi podit ai istrobbus in
s’arragota de s’àliga..
In casu s’àliga non siat stétia arretirada, si cumbidat is
umperadoris a dda torrai a portai aintru de is domus o de is butegas insoru e a
non dda lassai in sa bia.
SCIÓPERU
NATZIONALI TRABBALLADORIS DE SU CUMPARTU IGIENI AMBIENTALI
8 de
Argiolas de su 2016
Si avisant is citadinus chi lunis 11 e martis 12 de Argiolas
2016 nc’est su Scióperu Natzionali de is trabballadoris de su cumpartu Igieni
Ambientali; duncas, in casu de acunsentimentu a su scióperu deis dipendentis de
s’Azienda “San Germano Derichebourg” ddoi podit ai istrobbus in s’arragota de
s’àliga..
In casu s’àliga non siat stétia arretirada, si cumbidat is
umperadoris a dda torrai a portai aintru de is domus o de is butegas insoru e a
non dda lassai in sa bia.
Su Síndigu
Riccardo Sanna
PAGAMENTU
CUNTRIBBUTUS DERETU A SU STÚDIU
8 de
Argiolas de su 2016
Si fait sciri chi in su “Banco di Sardegna” funt paghendi is
cuntribbutus po:
·
Arrimbusus
spesas de biaxi a is studiantis chi biaxant de is Scolas Segundàrias de II
gradu – Annu de scola 2014/2015 (L.R. n°31/84 art.7 lit. A)
·
Assignus
de Stúdiu (L.R. 31/84) a is studiantis de is Scolas Segundàrias de II gradu -
Annu de scola 2014/2015
S’Assessora a s’Istrutzioni Púbblica
Graziella Gambella
Su Síndigu
Riccardo Sanna
ISPERDIDURA
DE IS PATEDDAS
8 de
Argiolas de su 2016
Si fait sciria is citadinus chi martis 12 de Argiolas 2016 de is
seti e mesu de a mengianu (7,30) ddoi at un’interventu de isperdidura de is pateddas
de parti de su “Centro Provinciale Antinsetti” cumenti dispostu de
s’ordinàntzia de su Síndigu n° 16 de su 7 de Argiolas 2016. Is abbitantis de is
zonas interessadas ddus at a informai,
po médiu de comunicatzioni dereta, sa Politzia Municipali e funt cumbidaus a
apoderai portas e fentanas serradas in s’interis de su tratamentu.
Su Síndigu
Riccardo Sanna
INGHITZU
CAMPÀNGIA DE ADOTZIONI DE IS CANIS CHI FUNT IN SU CANILI
Si fait isciri a totus is citadinus de Pabillois chi ocannu puru
imparis a sa Campàngia de Sterilizatzioni, nc’est sa Campàngia de adotzioni de is canis arricoveraus in sa strutura
cunventzionada cun su Comunu de Pabillois.
Is famíllias intentzionadas a pigai unu cani, a parti fai unu
gestu úmili chi cumportat su smenguamentu de is spesas artas fatas de sa
comunidadi, podint gosai de esentzionis o smenguamentus de sa Tari (imposta de
s’àliga) po unu períodu de tres annus.
Is canis bagamundus funt unu probblema sociali in créscida
esponéntziali:
·
A su cani, mancai ténniu beni in una strutura organizada, ddi
ammancat s’afetu de una famíllia;
·
Is costus po mantenni su cani in sa strutura funt artus e pesant
meda apitzus de totus is citadinus.
Po médiu de s’adotzioni de unu cani si
podit:
·
Donai una domu arricidora a su cani;
·
Arriciri afetu de unu cani;
·
Gosai de unu cuntribbutu a títulu de smenguamentu de sa TARI (
fintzas a €250,00 a s’annu) po tres annus de sighiu;
·
Donai is spesas po su mantenimentu de su cani in strutura a
àteras atividadis socialis o a servítzius útilis po su territóriu e po totus is
citadinus.
Su regulamentu po s’adotzioni cuntenit una série de mesuras
specíficas po garantiri chi su cani chi pigaus siat tratau in sa mellus manera
apustis de de is primus annus puru.
In su giassu istitutzionali de su Comunu de Pabillois, is sa
setzioni apósita “Dog House Family” opuru in s’Ufíciu de Politzia Municipali,
si podint agatai totus is scedas chi serbint po sa procedura de sighiri e is
mollus po sa domanda de is esentzionis/smenguamentus.
Documentus disponíbbilis
Regulamentu
Mollu de adotzioni
Su Síndigu
Riccardo Sanna
AVISU BASCA MEDA
30 de Làmparas de su 2016
ProCivRas – Undada de Basca
Su Centru Regionali de Protetzioni Civili – Setori Meteo- at donau s’avisu de s’arribbu de un’undada de basca de is duas (14,00) de gióbia 30 de Làmparas 2016 fintzas a is otu de a merí (20,00) de sàbudu 2 de Argiolas 2016. Si consillat de fuiri de abarrai in foras in oras prus callentis de sa giornada ( intra de mesu dí e e is ses de a merí), smenguendi diaici s’espositzioni a is temperaduras artas.
Su Síndigu
Riccardo Sanna
INGHITZU CAMPÀNGIA DE ADOTZIONI DE IS CANIS CHI FUNT IN SU CANILI
29 de Làmparas de su 2016
Si fait isciri a totus is citadinus de Pabillois chi ocannu puru imparis a sa Campàngia de Sterilizatzioni, nc’est sa Campàngia de adotzioni de is canis arricoveraus in sa strutura cunventzionada cun su Comunu de Pabillois.
Is famíllias intentzionadas a pigai unu cani, a parti fai unu gestu úmili chi cumportat su smenguamentu de is spesas artas fatas de sa comunidadi, podint gosai de esentzionis o smenguamentus de sa Tari (imposta de s’àliga) po unu períodu de tres annus.
Is canis bagamundus funt unu probblema sociali in créscida esponéntziali:
A su cani, mancai ténniu beni in una strutura organizada, ddi ammancat s’afetu de una famíllia;
Is costus po mantenni su cani in sa strutura funt artus e pesant meda apitzus de totus is citadinus.
Po médiu de s’adotzioni de unu cani si podit:
Donai una domu arricidora a su cani;
Arriciri afetu de unu cani;
Gosai de unu cuntribbutu a títulu de smenguamentu de sa TARI ( fintzas a €250,00 a s’annu) po tres annus de sighiu;
Donai is spesas po su mantenimentu de su cani in strutura a àteras atividadis socialis o a servítzius útilis po su territóriu e po totus is citadinus.
Su regulamentu po s’adotzioni cuntenit una série de mesuras specíficas po garantiri chi su cani chi pigaus siat tratau in sa mellus manera apustis de de is primus annus puru.
In su giassu istitutzionali de su Comunu de Pabillois, is sa setzioni apósita “Dog House Family” opuru in s’Ufíciu de Politzia Municipali, si podint agatai totus is scedas chi serbint po sa procedura de sighiri e is mollus po sa domanda de is esentzionis/smenguamentus.
Documentus disponíbbilis
Regulamentu
Mollu de adotzioni
Su Síndigu
Riccardo Sanna
INGHITZU DE SA CAMPÀNGIA DE STERILIZATZIONI DE IS CANIS DE PROPIEDADI – PROGRAMMA DE LOTA A IS CANIS BAGAMUNDUS
27 de Làmparas de su 2016
Si fait sciri a sa citadinàntzia chi, in su cuntestu de sa preventzioni e cuntrastu a is canis bagamundus, si inghitzat sa Campàngia de Sterilizatzioni de is canis de propiedadi. Su progetu est indiritzau a totus is propietàrius de canis fémminas e si proponit de cumpriri unu programma de cuntrollu de is nascidas de canis non disigiaus aumentat sa populatzioni de canis bagamundus e duncas cumportant un’aumentu de is spesas de mantenimentu chi pesant apitzus de totus.
Su Comunu donat unu cuntribbutu paris a €100,00 po dónnia sterilizatzioni, cumenti a arrimbussu de sa spesa. Po tenni su cuntribbutu, is propietàrius de canis fémminas, depint essi in régula cun s’iscritzioni a s’anàgrafi de is canis e depint essi residentis in su Comunu de Pabillois de assumancu 12 mesi ainnantis de sa data de pubblicatzioni de custu avisu.
A cumentzi de su 1° de Argiolas 2016 si podit presentai in su Protocollu is domandas, cumpilendu su mollu apósitu chi s’agatat in s’Ufíciu de Politzia Municipali opuru si podit scarrigai deretu de su giassu de su Comunu.
Documentus disponíbbilis
Delibberatzioni
Determinatzioni
Progetu
Mollu de domanda
Su Síndigu
Riccardo Sanna
AMBULATÓRIU COMUNALI E GUÀRDIA MÉDICA – CÀMBIU TEMPORÀNEU
22 de Làmparas de su 2016
Si fait isciri a totu sa populatzioni chi sa Guàrdia Médica de Pabillois, innói ddoi at puru is servítzius de Igieni Púbblica, de Saludi Mentali e Pediatra, si càmbiat po unu pagheddu de tempus de bia Dante a bia Umbertu I (ex iscolas de mesania) po nexi de is trabballus de manutentzioni istraordinària de su fàbbricu.
Su primu turnu in sa sea de bia Umbertu incumintzat de cenàbara 24 de Làmparas 2016 e sighit fintzas a s'acabbu de is trabballus in sa sea de bia Dante, chi fortzis durant 120 dís.
Su númunu de teléfunu de s'ambulatóriu (070 935 30 50) abarrat su própiu.
Su Síndigu
Riccardo Sanna.
AGIUDUS PO SA RIPRESA DE S'ATIVIDADI ECONÓMICA E PRODUTIVA DE IS IMPRESA PITICAS E DE MESANIA (PMI) ATIVAS IN SA PRODUTZIONI AGRÍCOLA PRIMÀRIA DANNEGIADAS DE IS LANDIRADAS DE IS MESIS DE LÀMPARAS E ARGIOLAS 2015 E DE SA TRUMBA DE ÀRIA DE SU 4 DE CABUDANNI 2015
22 de Làmparas 2016
Si fait isciri chi Argea Sardegna, Agentzia regionali po sa gestioni e s'ispartzidura de is agiudus in agricoltura at torrau a oberri is términis po sa presentada de is domandas de Agiudu po sa ripresa de s'atividadi económica de is impresas piticas e de mesania (PMI) attivas in sa produtzioni agrícola primària dannegiadas de is landiradas de is mesis de Làmparas e de Argiolas 2015 e de sa trumba de ària de su 4 de Cabudanni 2015.
Aintru de su 21 de Cabudanni 2016 a mesudí (12,00) si podit presentai sa domanda de agiudu segundu is istrutzionis torrada a portai.
Is domandas de agiudu, cumpiladas e firmadas cumenti s'ispetat, tocas a ddas mandai a su Servítziu Territoriali Argea cumpetenti po médiu de sa PEC a s'indiritzu argea@pecagenziargea.it
Si podit mandai puru po médiu de arracumandada e in custu casu, a su fini de s'apretziamentu de is tPrminis de presentada, fait fidi su timbru de s'Ufíciu Postali.
S'Assessori a s'Agricoltura Su Síndigu
Roberto Piras Riccardo Sanna
MANIFESTATZIONI DE INTERESSAMENTU PO S'INTREGADURA DE 2 POSTUS ACANTA DE CAMPUSANTU
22 de Làmparas de su 2016
Si fait isciri
Chi in esecutzioni de sa delibberatzioni G.M. N° 56 de su 9 de Làmparas 2016, cun determinatzioni de su responsàbbili de servítziu n°371/2016, funt istétias incumentzadas is proceduras de intregadura in bia temporanea e isperimentali de duus postus disponíbbilis po su momentu acanta de Campusantu, po médiu de avisu púbblicu de manifestatzioni de interessamentu. Is assignatàrius tenint deretu a s'esòneru de s'80% de su pagamentu de sa Tosap cun s'óneri de garantiri s'obertura e sa serrada de s'intrada de su Campusantu.
Operadoris interessaus:
Operadoris de su setori de sa béndita de froris e prantas esercitada de cummérciantis o produtoris agrícolus, aici cumenti inditau in sa determinatzioni n°371/2016.
S'intregadura tenit sa durada de 365 dís ( po donniunu chi tenit deretu) chi si poditperlongai.
Is domandas de adesioni depint éssiri presentadas a s'Ufíciu Protocollu aintru su 28 de Làmparas 2016.
Su Responsàbbili de su Servítziu
Dott.ssa Mariangela Porru
GRADUATÓRIA PROVISÓRIA . ARREMBURSU ISPESAS DE BIAXI ISTUDIANTIS ISCOLAS SUPERIORIS – Annu de iscola 2014/2015 (L.R 31/84)
18 de Làmparas de su 2016
Si fait isciri chi est in pubblicatzioni sa graduatória provisória chi pertocat s'arrembursu de is ispesas de biaxi a is is istudiantis de is iscolas superioris chi biaxant po s'annu de iscola 2014/2015 (L.R.n°31/84 art.7 let.A) po dexi dís de sighiu fintzas a su 26 de Làmparas de su 2016.
Is importus inditaus in sa graduatória podint éssiri cambiaus apustis de arrecursus e/o àterus averiguamentus.
A amparu de sa riservadesa, cunformas a su D.Lgs de su 14 de Martzu 2013 n°33 art.26 c.4, non funt pubblicaus is datus acapiaus a is nóminis de is istudiantis beneficiàrius inditendi su númunu de protocollu de sa domanda presentada.
Is arrecursus podint éssiri presentaus a s'Ufíciu Protocollu aintru de su 26 de Làmparas 2016.
Per calisisiat isceda, su personali de s'Ufíciu Istrutzioni Púbblica est disponíbbili in s'oràriu de obertura a su púbblicu:
su mengianu: de su lunis a sa cenàbara 11,00 -13,00 (de úndixi fintzas a sa una)
su merí: su gióbia 16,30-18,00 (de is cuatru e mesu fintzas a is ses de a merí)
Su Responsàbbili de su Servítziu
Dot.ra Mariangela Porru
DISINFESTATZIONI CONTRAS A IS MARDONAS IN SU CENTRU DE SA BIDDA
17 de Làmparas de su 2016
Si fait isciri a sa citadinàntzia chi su “Centro Provinciale Anti Insetti” Centru Provinciali contra a is babballotis), po sa domanda de su Comunu de Pabillois, depit fai un'interventu in is bias de su centru urbanu po isperdi is mardonas is mardonas, in esecutzioni de s'ordinàntzia sindacali n°13 de su 16 de Làmparas 2016.
S'interventu est prevídiu po su 21 de Làmparas a incumentzai de is otu e mesu (8,30) po médiu de su positzionamentu de is “ratto box” in is putzetus de sa bassa (fogna) e in is tumbinus istradalis.
Is tratamentus umperaus funt totus autoritzaus e arregistraus in manera regulari a su Ministeru de sa Saludi, garantendi sa siguresa assoluta in is cunfrontas de s' ómini e de is àterus animalis.
Est vietau tocai o ndi pigai is dispositivus de ispartzidura de is escas positzionatas po s'isperdidura de is mardonas.
Su Síndigu
Riccardo Sanna
“SPIAGGIA DAY 2016”
15 de Làmparas de su 2016
Si fait isciri chi s’Amministratzioni Comunali bolit organizai po su mesi de Argiolas e de Austu 2016 su servítziu “Spiaggia Day 2016” indiritzau a totus is pipius intra de is 6 annus fatus e is 15 annus.
Su servítziu previdit s’acumpangiamentu de is pipius in unu logu de mari adeguau una borta a sa cida e su cumprimentu de atividadis de socializatzioni e animatzioni.
Is interessaus depint presentai sa domanda de iscritzioni a s’Ufíciu Protocollu aintru de su 22 de Làmparas 2016, cumpilendi su módulu disponíbbili puru “on line”.
Po àteras inceda est possíbbili cuntatai s’àrea sóciu-culturali:
su lunis e su mércuris 11,00-13,00 ( de is úndixi fintzas a sa una)
tel. 070 935 292 05.
S’Assessora a is Servítzius Socialis Su Síndigu
Graziella Gambella Riccardo Sanna
BOGADURA CUNCORDADURAS DE IS BIAS APUSTIS DE IS FESTAS
9 de Làmparas de su 2016
Is comitaus organizadoris de festas costumant a cuncordai sa bidda cun festonis, cun bandereddas e cuncordaduras, acapiaus a mandada dópia asuba de is palus de sa luxi, de is matas e de is barandíglias.
Is cuncordaduras funt bellas e faint arrespirai s'ària de festa; cun totu custu est giustu chi, apustis de ai fatu sa manifestatzioni, si torrit a puliri sa Bidda, primu po allogai is materialis chi iant a podi serbiri po sa matessi festa mancai s'annu chi benit, in segundu logu po apoderai sa bidda límpia de is materialis chi in pagu tempus bessint àliga chi si ispraxit po is bias e in is pratzas de sa bidda. Po custu motivu, si cumbidant is assótzius, is comitaus organizadoris de is festas, e puru is citadinus chi ndi ant incurau sa collocadura, a ndi ddus bogai chentza lassai arrestus apustis de dónnia recurréntzia.
Si cunfidat in sa collabboratzioni operosa de totus.
Su Síndigu e s'Amministratzioni Comunali
INTERVENTUS PO CUMBATI SA POBURESA . PROGRAMMA 2015
8 de Làmparas de su 2016
SI FAIT ISCIRI :
Chi is citadinus interessaus, chi tenint is rechisitus inditaus apustis, podint presentai is domandas de acessu a su Programma 2015 po sa cumpridura de interventus po cumbati sa poburesa continua e sa de su momentu aintru e non prus a tradu de sa una (13,00) de su 7 de argiolas 2016, intreghendiddas totus is dís in s'Ufíciu Protocollu de is dexi de a mengianu fintzas a sa una (10,30-13,00), acumpangiadas de su certificau ISEE, relativu a s úrtimu annu disponíbbili in su momentu de sa presentada de is domandas etotu po is línias de interventu A) e C).
Is mollus funt disponíbbilis in s'Ufíciu de su Servítziu Sociali Professionali de custu Comunu (2° pianu) in is dís lunis e mércuris de is úndixi fintzas a sa una (11,00-13,00), opuru si podint iscarrigai deretamenti de su giassu istitutzionali.
Is domandas si podint trasmítiri po médiu de sa pec a s'indiritzu chi sighit:
protocollo@pec.comunepabillonis.it
Documentus e módulus
Avisu Púbblicu e Arregulamentu po s'acessu a su programma
Módulu de acessu a su programma
Manifestatzioni de interessamentu cooperativas
Pabillois 8 de Làmparas 2016
Su Síndigu – Riccardo Sanna
S'Assessora a is Servítzius Socialis – Graziella Gambella.
IMPOSTA ÚNICA COMUNALI – IUC ANNU 2016
6 de Làmparas de su 2016
De su 1° de Gennaxu est in vigéntzia s'imposta Única Comunali (IUC), istituida cun sa Lei 27 de meseidas 2013 n°147 (Lei de Istabbilidadi po su 2014) e est integrada de s'Arregulamentu relativu, aprovau cun delíbbera C.C. N°12 de su 25 de Argiolas 2014 e cambiau cun is Delíbberas C.C. N°11 de su 19 de Maju 2015 e n°15 de su 29 de Abrili 2016. Sa IUC si fundat apitzus duus presuppostus impositivus, unu costituiu de su possessu de immóbbilis e collegau a sa natura e balori cosa insoru, s'àteru collegau a s'ispartzidura e a su gosu de servítzius comunalis. Duncas sa IUC est cumposta de:
IMU (imposta municipali própia) a caràtiri patrimoniali, dépia de su possessori de immóbbilis, esclúdias is domus principalis;
TASI (Tribbutu servítzius indivisíbbilis) est s'imposta po s'ispartzidura de is servítzius indivisíbbilis comunalis. Su presupostu impositivu est su possessu o sa detentzioni, a calisisiat títulu, de fàbbricus e de àreas fabbricàbbili, francu, in dónnia manera, is terrenus agrícolus e sa primu domu, in cunforma a s'imposta municipali própia, esclúdias cussas classificadas in is categorias catastalis A/1, A/8 e A/9. Sa Tasi dda depit pagai su cuntribbuenti in autu-licuidatzioni, a càrrigu siat de su possessori siat de s'umperadori de s'immóbbili;
TARI (tassa asuba de s'àliga) destinada a finantziai is costus de su servítziu de arragota e isperdidura de s'àliga, a càrrigu de s'umperadori.
PAGAMENTU IMU E TASI
Is impostas ddas depit pagai su cuntribbuenti in autu-licuidatzioni.
Is impostas tocat a ddas pagai po médiu de su modellu F24.
Est disponíbbili in su giassu istitutzionali de s'enti www.comune.pabillonis.vs.it su “software on line” chi permitit a su citadinu/umperadori de fai su càlculu TASI e s'imprenta de is modellus F24.
Iscadéntzias:
16 de Làmparas 2016 – Acontu (paris a su 50% de sa somma annua de pagai) opuru totu sa somma de pagai in una borta scéti.
16 de Meseidas 2016 - Saldu.
ALÍCUOTAS IMU
Su Comunu cun delibberatzioni de su C.C. N°18 de su 29 de Abrili 2016 at cunfirmau is matessis alícuotas de is annus ainnantis, torradas a portai innòi de sighiu:
0,76 % alícuota ordinària
0,76% àreas fabbricàbbilis
0,76% àreas fabbricàbbilis a calisisiat impreu impreadas
0,66% terrenus agrícolus
ALÍCUOTAS TASI
Su Comunu, cun delibberatzioni de su C.C. N°19 de su 24 deAbrili 2016 at cunfirmai is matessis alícuotas de is annus ainnantis, torradas a portai innòi de sighiu:
0,125% alícuota ordinària
0,100 fabbricus costruius chi s'impresa at destinau a sa béndita, fintzas a candu abarrat custa destinatzioni e non funt afitaus;
0,50% fàbbricus de sartu a impreu strumentali
TARI SÍNTESI DE SA DISCIPLINA
AVISU TZERRIADA DE SU CONSILLU COMUNALI
2 de Làmparas de su 2016
Si fait isciri chi, cunformas a su dispostu de su títulu III de su D.Lgs. 267/2000, su Consillu Comunali est tzerriau in sétzida ordinària de 1°tzerriada, in s'aula de su Consillu in s'ex Municípiu in bia San Giovanni n°34, su 6 de Làmparas 2016 a is seti e mesu de a merí, po histionai de is argumentus chi sighint:
Agiornamentu documentu únicu de programmatzioni triénniu 2016/2018;
Programma triennali de is òperas púbblicas dispostu cunformas a s'art.21 de su Códixi nou de is Cuntratus D.Lgs 50/2016 (ex art. 128 de su D.Lgs. 163/06). Aprovu de su programma triennali de is òperas púbblicas períodu2016-2018 imparis a s'elensu annuali 2016;
Aprovu de su bilànciu de previsioni finantziàriu 2016-2018 (art. 151 de su D.Lgs. N°267/2000 e art.10 D.lgs. N°118/2011.
Su Síndigu
Riccardo Sanna
PROVEDIMENTUS IN MATÉRIA DE BIAS, TRÀFICU E SIGURESA STRADALI IN OCASIONI DE SA CUMPETITZIONI CICLÍSTICA NATZIONALI “SU DE 17 GIRUS DE IS MINIERAS 2016” PO SÀBUDU 4 DE LÀMPARAS 2016
30 de Làmparas de su 2016
Comunicatzioni importanti!
Si avisat chi sàbudu 4 de Làmparas 2016, in ocasioni de sa cumpetitzioni ciclística natzionali “su de 17 girus de is minieras 20162, cun ordinàntzia n°12 de su 30 de Maju 2916, est istétiu dispostu su divietu de pàsiu in ambaduus is ladus de is otu de a mengianu fintzas a mesudí e mesu (8,00-12,30) in totu su camminu interessau e su divietu de passàgiu de is dexi e mesu fintzas a is úndixi e mesu de a mengianu (10,30-11,30).
De sighiu funt elencadas is bias interessadas:
bia Nuoro, bia Sardegna, bia Sassari, bia Vittorio Emanuele, bia santa Maria, bia Gramsci, bia San Giovanni, bia Roma, bia Cavallotti.
PROCEDURA PO MANIFESTATZIONI DE INTERESSAMENTU A PIGAI PARTI A SA PROCEDURA DE ISCIOBERU PO MÉDIU DE SU SISTEMA DE IMBIU RDO PO MÉDIU DE PIATAFPRMA MEPA – GESTIONI CANTIERI COMUNALI EX SCAINI
Documentus acapiaus:
Avisu Púbblicu pdf
Progetu pdf
Su Responsàbbili de su Servítziu
Ing. Stefano Cadeddu
PULITZIA ÀREAS BIRDIS, TERRENUS NON MANIXAUS E PREVENTZIONI FOGUS
23 de Maju de su 2016
Si fait isciri chi, in vista de sa stagioni stadiali e de s'inghitzu de sa campàngia contras a su fogu 2016 tocat a puliri is terrenus non manixaus de s'erba, de s'arrù e de àteras matixedda arestis, cunformas a s'ordinàntzia n°11 de su 20 de Maju 2016, po bogai s'arriscu de fogu e po smenguai, in su matessi momentu, sa nàscida torra de su babballoti.S'amministratzioni puru, mancai cun medas dificultadis, est providendi a ddu fai in is terrenus chi ddi cumpetint.
Si torraus gràtzias po s'agiudu.
Su Síndigu
Riccardo Sanna
COMUNICATZIONI ACABBU SERVÍTZIU DE MENSA ISCOLÀSTICA
23 de Maju de su 2013
Si fait isciri a totus is babbus e is mammas de is istudiantis chi su servítziu de mensa iscolàstica de s'Iscola de sa Pipiesa de bia Bologna si cumprit fintzas a cenàbara 10 de Làmparas 2016.
S'Assessora a s'Istrutzioni Púbblica
Graziella Gambella
Su Síndigu
Riccardo Sanna
BESSIDA ARCHEO-ECOLÓGICA
17 de Maju de su 2016
Si fait isciri chi sa data noba po sa Bessida Archeo-Ecológica, po nexi de su perlongu , est su 5 de Làmparas 2016.
Si arragodat chi po pigai parti a sa bessida tocat a s'iscriri, domandendi a sa Pro Loco, a sa Consulta de is gióvunus opuru a sa Sociedadi de Atlética.
CONSILLU COMUNALI
13 de Maju de su 2016
Si fait isciri chi, cunformas a su dispostu de su títulu III de su D.Lgs. 267/2000, su Consillu Comunali est tzerriau in sétzida ordinària de 1° tzerriada in s'aula de su Consillu in s'ex Municípiu in bia San Giovanni n°34, su 18 de Maju 2016 a in seti e mesu (19,30) po chistionai de is argumentus chi sighint:
Aprovu de su rendicontu de sa gestioni po s'esercítziu finantziàriu 2015 cunformas a s'art. 227 de su D.Lgs. N°267/2000.
Su Síndigu
Riccardo Sanna
AVISU DE TZERRIADA DE SU CONSILLU COMUNALI
Si fait sciri chi, cunformas a su dispostu de su títulu III de su D.Lgs.267/2000, su Consillu Comunali est tzerriau in sétzida Ordinària de primu tzerriada, in s'Aula de su consillu in s'ex Municípiu in bia San Giovanni n°34, su 29 de Abrili 2016 a is 16,30 (cuatru e mesu de a merí) po chistionai de is argumentus chi sighint:
Aprovu cambiamentus Regulamentu IUC;
Pianu finantziàriu Tari esercítziu finantziàriu 2016;
Aprovu tarifas Tari esercítziu finantziàriu 2016;
Determinatzioni de su tanti (alícuota) e de sa bogadura (detratzioni) po s'apricu de s'imposta minicipali própia “IMU” - esercítziu finantziàriu 2016;
Determinatzioni de su tanti (alícuota) cumponenti TASI annu 2016.
AVISU DE DEPÓSITU RENDICONTU FINANTZIÀRIU 2015 E ALLEGAUS RELATIVUS
Su Responsàbbili de su Servítziu Económicu-finantziàriu de su Comunu de Pabillois
Arremonau su Testu Únicu de is Leis apitzus de s'Ordinamentu de is Entis Localis D.Lgs. 267/2000, pruscatotu sa de 2 parti chi pertocat s'Ordinamentu Finantziàriu Contàbbili e su de 4 Títulus chi pertocat sa Scoviadura e sa Demostratzioni de is arresurtaus de Gestioni;
AVISAT
chi in s'Ufíciu de su segretàriu Comunali de su Comunu est depositau e est disponíbbili po ddu castiai, de oi e po 20 dís de sighiu, su Rendicontu po s'esercítziu finantziàriu 2015 acumpangiau de totus is allegaus de lei.
Is documentus funt disponíbbilis e si podint scarrigai puru de su giassu de su Comunu de Pabillois in sa setzioni Amministratzioni Trasparenti in s'acàpiu chi sighit: Bilancio preventivo e consuntivo.
S'Ufíciu Ragioneria est a dispositzioni po calisisiat acraramentu abbisongit.
Saludus coralis Su Responsàbbili de su Servítziu
Rag.ra Anna Maria Fanari
Su Síndigu
Riccardo Sanna
AVISU TZERRIADA CONSILLU COMUNALI
Si fait sciri chi, cunformas a su dispostu de su títulu III de su D.Lgs. 267/2000, su Consillu Comunali est tzerriau in sétzida Ordinària de 1° tzerriada, in s'Aula de su Consillu in s'ex municípiu in bia San Giovanni n°34, po su 19 de Abrili 2016 a is 19,00 (seti de a merí), po chistionai de is argumentus chi sighint:
Documentu únicu de programmatzioni (dup) – períodu 2016/2019 discussioni e delibberatzioni afatanti (art. 170, comma 1 de su D.Lgs. N° 267/2000;
Rennovamentu Commissioni Comunali a s'isport.
Su Síndigu
Riccardo Sanna
CONSULTATZIONI POPULARI ( REFERENDUM), ORÀRIU DE OBERTURA STRAORDINÀRIU DE IS UFÍCIUS COMUNALIS PO S'INTREGADURA DE IS TÉSSERAS ELETORALIS NOBAS OPURU DE DUPLICAUS
Domínigu 17 de Abrili 2016 si votat po su “Referendum” (consultatzioni populari) chi arreguardat su rennovu de is cuncessionis po su sfrutamentu de is giacimentus de petróliu e de gasu in is àcuas territorialis italianas aintru de is 12 millias de sa costera.
Si cumbidant totus is citadinus a averiguai si sa tèssera eletorali tenit ancoras logu po s'autenticatzioni de su votu.
Chini ddus at spaciaus o chini tenit abbisóngiu de de unu duplicau si podit rivolgi a is ufícius comunalis chi tenint s'oràriu de obertura straordinàriu chi sighit:
Cenàbara 15 de Abrili 2016 9,00-18,00 ( de is noioras de a mengianu fintzas a is ses de a merí.
Sàbudu 16 de Abrili 2016 9,00-18,00 ( de is noioras de a mengianu fintzas a is ses de a merí)
Domínigu 17 de Abrili 2016 7,00-23 ( de is seti de a mengianu fintzas a is úndixi de a noti).
TZERRIADA ATÓBIU CERAMISTAS E “APASSIONAUS”
Su Comunu de Pabillois e s'Assótziu culturali by us cumbidant totus is ceramistas e is apassionaus de su setori de sa terracota e de sa terràllia, a pigai parti a s'atóbiu prevídiu po mércuris 6 de Abrili 2016 a is 18,00 (ses de a merí), chi pertocat s'organizatzioni de una manifestatzioni chi punnat a s'avaloramentu de sa terracota.
S'atóbiu si fait in s'Aula de su Consillu in s'ex Municípiu, in bia San Giovanni n°34.
Pabillois 1 de Abrili 2016
DOMANDA POPULARI “PONTI FLÚMINI MALU”
Si fait isciri chi in su Comunu de Pabillonis puru, in is oràrius de obertura a su púbblicu :
de su Lunis fintzas a sa Cenàbara 11,00-13,00 ( de is úndixi de a mengianu a sa una);
sa Gióbia 16,30-18,00 ( de is cuatru e mesu fintzas a is ses de a merì)
si podit firmai sa Domanda Populari po intzullai s’interessamentu de s’Amministratzioni Regionali po su chi pertocat sa resolutzioni de su probblema de sa serrada de su ponti in sa Strada Provinciali S.P.69.
SEMINÀRIU APITZUS DE SA FIRMA DIGITALI, FATURATZIONI ELETRÓNICA E MERCADU ELETRÓNICU DE S’AMMINISTRATZIONI PÚBBLICA
S’Amministratzioni comunali cumbidat totus is impresas, is apassionaus e is assótzius a pigai parti a su seminàriu apitzus de sa Firma Digitali, Faturatzioni Eletrónica e Mercadu Eletrónicu a incuru de s’Assótziu Culturali “BY US” cun s’agiudu de su Comunu de Pabillonis. Sàbudu 5 de Martzu 2016 a is tres de a merì (15,00) in su Centru de Agregatzioni Sociali.
Su Síndigu
Riccardo Sanna
SPORTELLU DE ASCURTU
De cras 1° de Martzu 2016 est ativu su Sportellu de Ascurtu poi s pipius e is piciocheddus de is iscolas elementaris e de is iscolas de mesania.
Su sportellu de Ascurtu punnat a arriciri totus is domandas, is dudas e is pentzamentus caraterísticus de sa fasi de créscida de is pipius e de is piciocheddus chi trastigiant sa de 5 classis elementaris e s’iscola segundària de 1° gradu cun s’iscopu de prumovi su benéssiri e sa prevenzioni de is istrobbus.
S’Assessora a s’Istrutzioni Púbblica Su Síndigu
Graziella Gambella Ricardo Sanna
COMUNU DE PABILLOIS
PROVÍNCIA DE SU CAMPIDANU DE MESU
ASSESSORAU RISORSAS ARCHEOLÓGICAS
Proposta po s’avaloramentu de is Àreas Archeológicas.
Camminu Archeológicu, Dì de Stória Archeológica in Pabillois
Unu pópulu únicu, una civilidadi
Sa civilidadi de su nuraxi est nàscia e s’est svilupada in Sardigna, non ddoi at averiguamentus in prus in su cuntestu de is àteras civilidadis antigas de su Mediterràneu, mancai cun cussas ndi partziat su cuntrollu.
Depit su nómini suu a is Nuraxis, costrutzionis mannas meda de perdas mannas, chi ant provocau in su tempus spantu e misteru in is circadoris. Sa strutura típica a turri cun càmara interna e cun bóvida a “cúpola frassa” o “tholos, est de seguru, a su stadu atuali de sa connoscéntzia cosa nosta, unu tipu de momumentu presenti scéti in Sardigna. Sa cúpola a “tholos”, impreada in Sardigna cumenti a sistema de cobertura de is càmaras internas de is nuraxis e de medas témpius a putzu, no est una solutzioni architetónica scéti de sa civilidadi de is nuraxis, cumenti ammostant in manera crara is tumbas a “tholos” miceneas.
Totu custu lassat biri sa natura cumplessa de is raportus económicus, políticus e culturalis intéssius de sa genti de su nuraxi cun àteras culturas.
Non scieus cumenti is nuràgicus si narant de issus e totu, ca non ddoi at nisciunu testimóngiu scritu de cussu períodu. Asuba de s’órigini insoru si pentzat chi custas gentis non fiant stràngius ma fiant is eredeus de is sardus e totu chi giai iant donau vida, in su Neolíticu e in s’Edadi de s’Arràmini, a is grandus culturas de sa Sardigna pre-nuràgica. Immui, apustis de is cambiamentus socialis e económicus sighius a sa scoberta e a s’umperu de su metallu ( brunzu, pruscatotu), custas populatzionis si fiant mellioradas in formas prus cumplessas de organizatzioni sociali, determinendi sa froridura de un’architetura originali: nuraxis, tumbas de is gigantis, putzus sacrus; est su períodu chi in s’Europa ocidentali e mediterranea est inditau cun su fueddu de “Protostória”.
In sa stória millenària cosa sua, sa populatzioni de su nuraxi, at tentu scàmbius culturalis e cummercialis fitianus cun is civilidadis mediterràneas de prus importu ma in su de 5 séculus a.C., s’intrada in guerra cun s’imperialismu cartaginesu a innantis e su romanu apustis ndi iat decretau s’acabbu. In su territóriu de su comunu de Pabillois, s’agatant unus cantu giassus archeológicus, sa prus parti funt de s’època nuràgica, àterus de època romana. Ddoi at is arrestus de unus cantu nuraxis, a dolumannu medas de custus non si distinghint prus po cambiamentus de importu fatus de s’ómini.
Grandu est s’importu de su territóriu de Pabillois in funtzioni de is collegamentus intra de is centrus de sa costera de su gulfu de Aristanis (Neapolis, Tharros, Monti de Prama, ec.) e s’arrestu de s’ísula, siat faci a s’internu montuosu, siat faci a Casteddu. Totu custu est testimongiau in sa giografia antiga, arega e romana, chi biat in is Bàngius de Sàrdara (Aquae Neapolitanae po is romanus) unu puntu de importu. Su chi po fortuna est abarrau avalorat meda su territóriu.
Sa dispositzioni de is Nuraxis (unus cantu giai in línia dereta) ammostant un’importu stratégicu, unu términi in su territóriu, a ovest cun is Nuraxis “Parti de Jossu” e “Domu de Campu” ( cun bidda atacada) prus a innantis de is frúminis “Bellu” e “Malu” chi s’atobiant a formai su Flúmini Mannu, e ancoras prus a ovest faci a su territóriu de Gùspini cun is Nuraxis “Melas”, “Saureci”, “Bruncu de s’Orcu”.
Su Flúmini Mannu is giografus antigus e is studiosus ddu identificànt e ddu arragodant cumenti su Frúmini Sacru, ca si ghetàt in sa lútzina de Marceddí, faci a Cabu Frasca, innó nci fiat su Témpiu de su Sardus Pater, (deus venerau de is Sardus nuràgicus). Su témpiu si pesàt fortzis aroru de Nàbiu (Santa Maria de Neapolis) in su Gulfu de Aristanis, faci a Cabu san Marcu e acanta acanta a “Monti de Prama” chi oi est venerau prus che mai, apustis chi ant aciapau is gigantis magnificus.
Su territóriu de Pabillois duncas si agatàt in una zona de importu, beni testimongiada de su puntu de vista de is monumentus de su Nuraxi Fenu (s'únicu chi est istétiu scavau in manera archeológica) e pruscatotu de su Nuraxi santu Sciori, chi mancai non siat istétiu scavau, s’ ammostat in totu sa mannària e importu cosa sua.
Elencu de is logus Archeo-nuràgicus visíbbilis, presentis ancoras oi e is indeterminaus, chi si agatant a est de su frúmini narau “Riu Malu” e “Flúmini Mannu”, naturalmenti sa positzioni giogràfica est identificada tenendi cumenti a puntu de riferimantu sa bidda de Pabillois.
Chi si podit a biri beni est abarrau su Nuraxi Fenu, (Lat:39°36'21.40”N – Log:8°44'41.51”E) torrau a bogai a sa luxi una bintina de annus fait. In s'interis de is iscavus, mai acabbaus diaderus, iant agatau arrogheddus de terràllia romana e una moneda datàbbili in su de 3 séculus a.C. Chi permitit de pentzai a un'ocupatzioni a tretus a tretus de su logu intra de su de 2 e su de 3 séc. d.C.. Is arrestus de su nuraxi, chi si sterrint casi po 2000 metrus cuadraus, faint parti de unu cumplessu nuràgicu de grandu mannària formau de medas lobbus e de turris varias, e dínniu de essi cunsiderau intra de is prus mannus chi si connoscint in Sardigna. S'agatat in diretzioni Est de s'abbitau de Pabillois, aroru de sa linea ferroviaria; dd'at cambiau sa manu de s'ómini, chi ndi at umperau sa perda po sa costrutzioni de sa línia de sa ferrovia, cumenti puru s'atividadi agrícola forti. Si agatat in un'area paris, truessada de unus cantu cursus de àcua.
Fotografia: Nuraxi Fenu
Foto: Nuraxi Fenu (Ing. Piras Massimiliano)
A Nord-Est s'agatat su Nuraxi oramai imprecisau, chi non si bit prus po nexi de sa manu de s'ómini, “Sa Fronta”, faci a Sàrdara, in su ladu de manu manca de “bia Forru” una zona pitica cun perda, narada “S'Ena de su Zimini” (Lat:39°36'50.69”N) – Long: 8°43'58.29”E).
De is iscedas recuperadas de sa Subraintendéntzia Archeológica, arresurtat chi in s'interis de trabballus agrícolus, fatus una trintina de annus fait, in localidadi “S'Ena de Zimini”, est istétia sinnalada sa preséntzia de unus cantu coróngius de basaltu, de custus calincunu est ancoras ingunis e de unu “coróngiu trapetzoidali sbiesciu in sa cima, trabballau beni cun sa marteddedda”. Custu insiemi de perdas podit essi interpretau cumenti unu “Menhir” collocau acanta de una tumba megalítica (est a nai de perda manna) comuna, inditada non scéti de is coróngius ma puru de una grandu cantidadi de ossus umanus agataus intzaras.
De sa natura e de sa cunformidadi de cussas perdas, si cumprendit sa preséntzia de un'aposentamentu e de una tumba nuràgica. Un'àtera cunferma possíbbili dda donat su terrenu aroru chi arresurtat unu terrenu de calidadi agrícola scarsa. Sa necròpoli pitichedda est atesu 1 Km de Nuraxi Fenu e unus tres de santu Sciori. Su nómini “S'ena de Zimini”, ndi benit, cun probbabbilidadi, de sa cunformidadi de is terrenus a ingíriu chi s'incanalat faci a unu spàtziu de arragota de s’ àcua, de innòi “S'ena”.
In is terrenus agrícolus a ingíriu de su logu de interessamentu, ddoi at medas arrogus de terracota, de època romana, narada “Embrice”, umperada po is crabeturas de is domus, e po s'arti funerària, giai chi coberriant su mortu in sa sepultura.
Fotografia: Sa Fronta, S'Ena de Zimini
Fotografia: S'Ena de Zimini
Un'àteru logu de grandu importu est su de su Nuraxi de Santu Sciori (San Lussorio), (Lat:39°37'55.93”N – Long: 8°42'39,46”E), s'agatat apitzus de unu móguru de innói si bit grandu parti de su Campidanu faci a su Monti Linas. Postu asuba de un'isca de su Flúmini Mannu (“Flúmini Sacru”) cun certesa fiat istétiu costruiu a guardia de cussu e castiendiddu podeus a biri sa mannària e sa grandesa maestosa cosa sua.
Presentat unu tipu de costrutzioni cumplessa cumposta de unu bastioni, unas cantu turris antemuralis, chi oramai si bint scéti is arruinas, fortzis unu cuadrilobbau. Sa parti chi bessit a campu parit chi siat sa prus arta de totu su nuraxi, chi est giai totu interrau e de seguru fait parti de unu cumplessu meda prus mannu. In època medievali, su logu fiat umperau cumenti a logu sepulcrali, custu umperu est testimongiau de s'aciapu in su de 19 séc. de un'urna cinerària aintru de is arruinas de una de is duas turris. A dolumannu asuba de custu in is annus 60, chentza arrespetai sa sacralidadi nuràgica, est istétia fabbricada una cresiedda in cimentu armau. Cussu fiat ingiriau de àterus duus nuraxis prus piticus, unu ancoras interrau ma in parti visíbbili e puru asuba de custu nuraxi fiat istétia pesada una cresiedda faci a su 1800 prus o mancu, ma oramai est sciusciada, e abarrant scéti una parti de is murus de perímetru, costruius cun is perdas de is nuraxis.
Unus cantu documentus de su 1800 testimóngiant s’agatadura de un'urna cuadrilonga cun su ladu prus mannu, prus o mancu, de duus metrus e mesu, e aintru de sa matessi ossus mannus (!?!).
Fotografia: Nuraxi de Santu Sciori
Fotografia: Nuraxi de Santu Sciori (Ing. Massimiliano Piras).
Su ponti de “Sa Baronessa” (Lat: 30°12.38”N – Long.8°42'17.31”E), est unu ponti de època romana, visíbbili ancoras oi e, mancai is annus, in bonu stadu de cunservatzioni.
Sa positzioni de atruessamentu de su ponti est faci Sud-Ovest. In època romana, sa Sardigna cumenti a oi, dda atruessat una strada chi partiat de Terranoa e lompiat fintzas a Casteddu (Caralis). Parrit chi a s'artària de su bíviu de Mòguru, un'àtera strada s'ingruxàt cun cussa e atruessàt su ponti romanu e sighiat faci a Gùspini, artziàt conca a Arbus, po lómpiri a Frúmini Majori, innói si agatàt su Témpiu de Antas e de su Sardus Pater. Sa strada sighiat a sa fini faci a Igrèsias e a su Sulcis arricu de cumplessus archeológicus. Su Sardus Pater fiat su deus chi venerànt is sardus nuràgicus. Sa stória si contat chi su Témpiu de Antas de Frúmini Majori fiat istétiu fabbricau in onori suu, cumenti cunfirmau de sa scoberta in su 1954 e in su 1966 de duus arrogus, chi cumpletendusì de pari a pari, ant torrau a costrui sa dédica de sa costrutzioni de su Témpiu.
Fotografia 01: Su ponti romanu de “ Sa Baronessa”
Fotografia 02. Su ponti romanu de “Sa Baronessa”
Fotografia 03. Su ponti romanu de “sa Baronessa”, ( a manu dereta is arruinas fortzis de su Nuraxi Santa Caterina, sciusciau po fai unu pabilloni aprigu po is animalis).
Is cartas bécias de is primus de su de 19 séculus, inditant un'àteru nuraxi narau “Nuraxi Santa Caterina” (Lat:39°38'13.89”N -Long:8°42'23.80”E), s'agatat a est de su ponti romanu innói si ndi artziat su terrenu. Est unu nuraxi oramai indeterminau, giai chi ant umperau is perdas po fai unu pabilloni/aprigu po animalis de pastura. Est possíbbili, camminendi po is sartus, torrai a agatai arrogus de terracota antiga, sinnali chi s'argidda de su logu podiat éssiri de calidadi bona meda: difatis Pabillois no est scéti sa bidda de sa terra crua, ma de sa terracota puru. Su nuraxi estin línia cun Santu Sciori, cun Nuraxi Fenu e cun Nuraxi Arriana (territóriu de Sàrdara).
A Ovest de su frúmini “Frúmini Mannu” e “Riu Bellu” s'agatant is àterus giassus nuràgicus elencaus asuta: in línia giai orizontali a su Nuraxi Santu Sciori, s'agatat su “Nuraxi Parti de Jossu” (Lat:39°37'41.27”N – Long:8°41'45.80”E, prus o mancu). Custu puru unu nuraxi indeterminau, cambiau de s'ómini chi ndi at fatu, innòi puru, unu pabilloni/aprigu po animalis, e unu muntoni de perda. Est perou visíbbili una steli (Menhir?) pesada cumenti a palu de intrada.
Fotografia: Localidadi Nuraxi Indeterminau Parti de Jossu
A Sud de Parti de Jossu, parit s'agatàt sa bidda nuràgica narada “Domu de Campu” Lat: 39°36'5.96”N – Long: 8°42'3.53”E, prus o mancu), oramai est unu nuraxi indeterminau, chi s'ómini at cambiau in totu e po totu. In s'interis de s'aradura, est bessiu a pillu una bidda nuràgica cun una bintina de pinnetus/barracas, medas frisus scuadraus de basaltu (pedra niedda) pertinentis a unu fàbbricu nuràgicu monumentali
( fortesa o témpiu a putzu), elementus de pedra e vasellami. Talis repertus parrint riferíbbilis a un'aposentamentu de pinnetus/barracas nuràgicas; is istruturas muràrias nuràgicas funt stétias dannegiadas scéti in pitzus e parrit chi abarrint interradas asuta de terra. Funt visíbbilis in unu logu ingunis ananti àterus duus muntoneddus. Sa sciorrocadura dd’ant datada prus o mancu in s'annu 1400; ma de seguru est acontéssia in unu períodu a innantis poita a su tempus de Lionora D'Arborea, non fiat prus nomenada intra de is biddas abbitadas. Segundu àteras memórias is Morus de s'Àfrica, sbarcaus in su sinu de su Flumentórgiu, iant invàdiu, sciusciau e postu fogu a custu logu, e is scampaus de sa populatzioni si fiant arretiraus in su logu atuali de Pabillois.
Fotografia: Localidadi: Domu de Campu
A Sud-Est de “Domu de Campu”, acanta acanta a sa bidda de oi e a su frúmini “Riu Bellu”, s'agatat una mitza de àcua de grandu importu, “ Fonti de s'Arrieddu, “Sa Mitza”, una mitza Feníciu/Romana, de innói a dolumannu s'àcua non bessit prus, chi podit éssiri de orígini vulcànica biu s'umperu a sa basi de blocus grussus apenas sbotzaus. Sa cobertura atuali in “opus latericium” inditat chi funt stétius fatus trabballus in època romana o medievali.
Fotografia: Fonti de s'Arrieddu, “sa Mitza”.
A sud de s’abbitau s’agatant àterus duus nuraxis oramai indeterminaus, Nuraxi “Surbiu” (Lat: 39°35’16.45”N – Long: 8°44’9.32”E), de custu oi si podit a biri scéti s’area gràtzias a su circu de perda, chi s’ammostat intru de s’erba, e su nuraxi “Mitza Liana” (Lat: 39°35’16.45”N –Long: 8°43’41.85”E). Custu parit siat stétiu sciusciau po fai cun is perdas suas su camminu de s’incanalamentu de s’ àcua chi fadiat girai s’arroda de unu molinu. Su molinu puru est stétiu sciusciau e non ddoi at prus arrastu.
Fotografia: Nuraxis indeterminaus “Mitza Liana” – “Surbiu”.
Un’àtera chistioni de importu, no archeológicu, ma faunísticu e idrogiológicu, est costituiu de is frúminis: Flúmini Mannu e Riu Malu. Non funt de certu is frúminis de una borta, su brutori e sa manu de s’ómini, ant cambiau su camminu de is àcuas e sa natura insoru, ma cumenti in totus is situatzionis, sa natura s’adatat e si cumpensat, ecu poita aroru de is frúmini nostus, podeus atobiai arratzas diferentis de pillonis in s’interis de stagionis diferentis:
s’anadi, sa púliga, sa pudda de àcua, su caboni de àcua (migradori, presenti in Itàlia scéti in Sardigna), su pedru piscadori, sa gru bianca, su stori, su stori de pisci, s’anadi conca birdi, sa circuredda, sa cuàllia e sa perdixi. Àterus animalis funt: su margiani, su buchimeli, su lépiri e su conillu.
TAREAS
Su princípiu firmu e sa tarea est su de ponni in luxi is chistionis de fundamentu, sa scoberta e sa connoscéntzia de is logus de cultu archeológicus de su territóriu nostu, sa chistioni de s’ambienti de amparai chi depeus in manera assoluta bivi in armonia e arrespetu, ponendi in luxi s’importu de su svilupu susteníbbili, e puru de su logu innói si svilupant in cuntestus diferentis, capacidadis e esperiéntzias de primori in sa prumotzioni de su costumu e de sa storia de sa Comunidadi Pabillonesa, de is atividadis culturalis, scientíficas o de circa, socialis, sportivas, de recreu e turísticas e naturalmenti s’importàntzia de s’initziativa po sa Regioni Sardigna.
Tenendi beni firmus custus princípius ispiradoris, sa tarea de s’Assessorau e de cust’Amministratzioni est su bolli cumpartziri cun totus su balori chi non si podit apretziai de su patrimóniu archeológicu cosa sua, po médiu de is iscolas favoressendi unu crosidadi archeológica a is istudiantis e po médiu is atividadis de giogu chi ant a fai incuriosai is paesanus nostus, is bisitadoris e is turístas.
Su deretu de autori: Comunu de Pabillois, Assessorau Risorsas Archeológicas.
Assessori a is Risorsas Archeológicas
Marco Sanna
L. 482/99 Annu 2015
Mesuras po sa tutela de sa siguresa e de sa saludi pùbrica, po sa preventzioni de cumportamentus de inciviltadi urbana e sa disciplina de is oràrius e modalidadis de difusione sonora, s'abertura e sa serrada de is atividadis po donai cosa de papai e de bufai.
Ligi s'Ordinàntzia
-----------------
Illuminatzioni Pùbrica
In custas ùrtimas cidas, po chistionis de pirìgulu, at tocau a ndi bogai in su perìmetru de su centru urbanu unus 40 palus de s'illuminatzioni pùbrica de unus cantu logus de bidda, chi fiant bècius e a arriscu de ndi arrui.
S'Amministratzioni Comunali est ativendisì po torrai a poni a postu sa luxi in is bias de bidda cun d-unu progetu chi previdit de poni palus nous cun consumu energèticu bàsciu e tecnologia led.
Si pedit duncas a is arresidentis acanta de is palus bogaus, de teni passièntzia ancora unu pagu, ponendi in craru ca su traballu de is palus nous at a essi po primu anca ndi eus bogau is bècius. Si torrat gràtzias po sa comprensioni.
Su Sìndigu e s’Amministratzioni Comunali
Si fait sciri ca s’Assessorau de s’Istrutzioni Pùbrica de sa R.A.S. at abertu
is trèminis po pediri is contributus 2015 po su svilupu de su sport in Sardìnnia.
In particulari, fait a presentai domanda po:
In su link asuta fait a ndi scarriai sa documentatzioni
S'Assessori a su Sport
Su Sìndigu
Marco Sanna
Riccardo Sanna
---------------------------------
Biblioteca
Comunali
SERRADA
DE AUSTU
Si fait sciri ca Sa
Biblioteca Comunali at a abarrai serrada s’11 e su 18 de austu.
---------------------------
Ufìtziu
Lìngua Sarda
SERRADA
DE AUSTU
Si fait sciri ca s’Ufìtziu
Lìngua Sarda at a abarrai serrau s’11 e su 18 de austu. Po cuntatai a
s’operadora chi si serbit cosa urgenti scriei una mail a vatzei@provincia.mediocampidano.it
------------------
Riscossioni de is Pagamentas Comunalis – Su Comunu de Pabillonis
ndi bessit de Equitalia
S'Amministratzioni
Comunali de ocannu at manigiai sa riscossioni
de is pagamentas comunalis chentza de Equitalia. Unu scioberu chi cumportat
milliorias, siat in s’aspetu econòmicu siat in àmbitu gestionali-amministrativu.
A pustis de custa detzisioni, su Comunu at
manigiai sa riscossioni de is pagamentas cun una cunventzioni
diretamenti cun Poste Italiane. Is spesas po sa riscossioni de is pagamentas comunalis
in custa manera ant a essi abasciadas de prus de su 65%, assigurendi puru prus
trasparèntzia amministrativa. Is tzitadinus ant a risparmiai po is spesas de cumissioni
puru poita ca is pagamentas cun is F24 (de pagai in sa banca o in sa posta) no ant
a cumportai nisciuna spesa agiuntiva. S’arregordaus cumenti si siat ca is
pagamentas comunalis depint essi sèmpiri pagads de totu is tzitadinus, in
manera gualis cunfroma a is servìtzius chi teneus dònnia dii, chi, cumpatibilmenti is risorsas e a is possibiliddis s’at a
circai sèmpiri de amelliorai.
Su Sìndigu e s'Amministratzioni Comunali
Su Comunu
de Pabillonis, cun sa Cooperativa Sotziali Agape, invitant a totu is tzitadinus
a pigai parti a su seminàriu de presentazioni de su Servìtziu de Mediatzioni
Culturali chi ant a fai Cenàbara su 31 de Mesi
de Argiolas 2015 de is 16:30 a is 18:30 in su Centru de Agregatzioni
Sotziali de Bia Su Rieddu.
S'Assessori a is Polìticas Sotzialis
Graziella Gambella
Su Responsàbili de is Servìtzius Sotzialis
Dott.ssa Luisa Garau
Sa Rapresentanti de sa Cooperativa Agape
Patrizia Damiano
Si fait sciri ca, in
arrelatzioni a su chi detzidit su tìtulu III de su D.lgs. 267/2000, su Consillu Comunali est cunvocau in setziada straordinària de 1^ cunvocatzioni,
in sa sala de su centru de agregatzioni sotziali de via Su Rieddu, su 29/07/2015
a is 18:30, po chistionai de s’òrdini de traballus po sa dii chi sighit:
Pabillonis, 23 mesi de Argiolas 2015 Su Sìndigu
Riccardo
Sanna
------------------
CUSTÒDIA DE
IS ANIMALIS MASEDUS IN IS PARCUS PÙBRICUS
Po assigurai a totu is
tzitadinus de teni is logus pùbricus, parcus e àreas birdis
a dispositzioni, siat chi siant manigiadas de su Comunu o de atru gestori, e po
tutelai s’incolumidadi de is personas, si pedit a totu is meris de animalis
masedus de osservai is mesuras prevìdias de su còdixi tzivili, de sa normativa
in vigori in matèria e a essi cuscientziosus
- is canis podint intrai a is parcus pùbricus sceti cun:
COLLANA NO PRUS LONGA DE MT.
1,50 PO IS CANIS PITICUS E NO PRUS LONGA DE 1 M PO IS CANIS MANNUS, CHI DEPINT
PORTAI MUSEROLA PURU;
NO
FAIT A FAI CIRCULAI IS ANIMALIS DE DOMU
IN IS PARCUS PÙBRICUS;
·
EST OBRIGATÒRIU PO TOTU IS PROPIETÀRIUS DE NDI ARREGOLLI
TOTU, CHI IS CANIS IMBRUTANT IN TERRA;
Su Sìndigu
F.to Riccardo Sanna
AVISU PÙBRICU PIANUS LEI 162/98
"RETTIFICA"
SI FAIT SCIRI A IS TZITADINUS
INTERESSAUS CA DE OI, A PUSTIS DE SA COMUNICATZIONI DE PARTI D SA RAS, EST
STÈTIA PUBRICADA IN RETÌFICA DE SA PRECEDENTI, SA PROCEDURA NOBAA PO IS PIANUS 162
CUNFROMA A SU CHI AT MODIFICAU SA NOTAS RAS n. 11561 de su 10.07.2015.
DUNCAS, IS TZITADINUS CHI BOLINT
PRESENTAI DOMANDA, DEPINT FAI ARRIFERIMENTU A CUSTU AVISU IN SOSTITUTZIONI DE
SA PUBRICATZIONI BèCIA.
FAIT A NDI SCARRIAI IS MOLLUS E SA DOCUMENTATZIONI
DE SU SITU DE SU COMUNU PURU CRACHENDI SU LINK DE ASUTA.
PABILLONIS 13 DE MESI DE ARGIOLAS 2015
AVISU E MODULÌSTICA (RETIFICAUS
CUNFROMA A SA NOTA RAS N. 11561/2015)
S'Assessori
Il Sindaco
Graziella
Gambella Riccardo
Sanna
-------------------------
Aplicatzioni Decoro Urbano
Si avisant is tzitadinus ca de oi Pabillonis intrat in su progetu
"Decoro Urbano".
Decoro
Urbano est un’aplicatzioni chi fait a ndi scarriai Chena
pagai de Smartphone e Tablet, chi at a permiti a totu is tzitadinus de
sinnalai in tempus reali is situatzionis de criticidadi in su territòriu de su
comunu: àliga scavuada a travessu, atus de vandalismu, eventualis situatzionis
de pirìgulu, guastus ecc..., cun sa possibilidadi de trasmiti fotografias e
inditai sa positzioni giusta cun su sinnali gps. Una aina in prus chi at a
permiti a s’Amministratzioni Comunali de connosci allstru criticidadis chi no
funt stètias sinnaladas ancora e s’ativai po interveni in pressi
Pabillonis 9
de Mesi de Argiolas 2015
Il Sindaco
Riccardo Sanna
-------------------------
SI FAIT SCIRI A IS TZITADINUS INTERESSAUS
CA EST IN PUBRICATZIONI SA PROTZEDURA PÙBRICA PO IS PIANUS 162.
FAIT A NDI SCARRIAI IS MOLLUS E SA
DOCUMENTATZIONI DE SU SITU DE SU COMUNU CRACHENDI SU LINK INNOI ASUTA.
PABILLONIS 8 DE MESI DE ARGIOLAS 2015
S'Assessori
Su Sìndigu
Graziella Gambella Riccardo
Sanna
--------------------------------
Aliga scavuada a travessu
BIU CA SI SIGHIT A SCAVUAI ALIGA A TRAVESSU IN SU
TERRITÒRIU DE SU COMUNU E CUNSIDERAU CA SU SERVÌTZIU DE ARREGORTA
DIFERENTZIADA, A PUSTIS DE ANNUS MEDA, IAT A DEPI ESSI STÈTIU IMPARAU DE TOTU
IS TZITADINUS, E TOCAT DUNCAS A CUMENTZAI UNA CAMPÀNNIA DE CUNTRASTU E
SENSIBILIZATZIONI A CUSTU FENÒMENU.
CUSTU CUMPORTAMENTU NO
EST RESPONSÀBILI E NO EST ARRISPETOSU DE SU TERRITÒRIU, DE S’AMBIENTI E DE IS
ATRUS TZITADINUS CHI FAINT BENI S’ARREGORTA DIFERENTZIADA; AGIUDAT A FAI CRESCI
SA SPESA TENTA PO S’ÀLIGA E DUNCAS DE SA TARI CHI DEPINT PAGAI IS TZITADINUS.
IS CHI ANT A ESSI CASSAUS SCAVUENDI O CHI SI BENIT A
ISCIRI DE CALINCUNU CHI AT FATU SU REATU, AT A ARRICIRI UNA MULTA CUNFROMA IS DISPOSITZIONIS PREVÌDIAS DE SA LEI.
L'Assessore all'Ambiente
Il Sindaco
Roberto Piras
Riccardo Sanna
-------------------------------
Disinfestatzioni contras a is pretas
SI FAIT SCIRI IS TZITADINUS CA SA DII LUNIS 6 DE ARGIOLAS 2015 DE IS 07:30 ANT A FAI SA
DISINFESTATZIONI CONTRAS A SA PRETA DE PARTI DE SU TZENTRU PROVINCIALI CONTRAS
A IS BABALLOTIS CUMENTI DE ORDINÀNTZIA
N. 14 DE SU 30/06/2015. IN IS ÀREAS INTERESSADAS AT A ESSI
APICAU SU CARTELLU "àREA SUTAPOSTA A DISINFESTATZIONI"; IS CHI BIVIT
IN IS ZONAS ACANTA DE SU TRATAMENTU DEPINT SERRAI GENNAS E FENTANAS CANDU FUNT
FENDI S’INTERVENTU.
Su Sìndigu
Riccardo Sanna
SI FAIT SCIRI A TOTU IS TZITADINUS CA EST URGENTI E NO
FAIT PRUS A DEROGAI PO PROGRAMAI SA PULITZIA DE IS TERRAS DE S’ERBA, DE
S’ARRUU, DE S CANNA E DE ATRAS MOBAS, AICI CUMENTI PREVIDIT S’ORDINÀNTZIA N.10 DE SU 13/05/2015, PO NDI BOGAI S’ARRISCU DE FOGUS
E ARREDUSI SA RIPRODUTZIONI DE BABALLOTIS CHI FAINT DANNU; S’AMMINISTRATZIONI
PURU, CUN GRANDU DIFICULTADIS, EST PROVENDI A DDU FAI IN IS TERRAS DE
CUMPETÈNTZIA SUA. SI TORRAUS GRÀTZIAS
PO S’AGIUDU.
Su Sìndigu
Riccardo Sanna
--------------------------------
Si fait sciri ca, cunfroma a su chi detzidit su tìtulu
III de su D.lgs. 267/2000, su Consillu Comunali est cunvocau in setziada straordinaria de 1^ cunvocatzioni,
in sa sala de su tzentru de agregatzioni sotziali de via Su Rieddu, su 02/07/2015
a is 19:30, po s’òrdini de traballus de sa dii chi sighit:
Pabillonis, 29 de Làmpadas 2015
Su
Sìndigu
Riccardo
Sanna
--------------------
AVISU Bursas
de stùdiu L. 62/2000
Si fait sciri ca est in publicatzioni de su 17/06/2015 e po sa durada de 5 diis sa graduatòria definitiva relativa a is borsas de stùdiu (l. 62/2000) po spesas tentas de is famìllias po s’istrutzioni in s’a.s.2013/2014 –
Eventualis reclamus o opositzionis depint essi mandaus su protocollu aintru de sa data de pubricatzioni
Su Responsàbili de su Servìtziu
Amministrativu
Frimmau Riccardo Sanna
DOG HOUSE FAMILY
SI
FAIT SCIRI A TOTU IS TZITADIINUS DE PABILLONIS CA EST ATIVA SA CAMPÀNNIA DE
ADOTZIONI DE IS CANIS ARRICOVERAUS IN SA STRUTURA CUNVENTZIONAD CUN SU COMUNU
DE PABILLONIS.
IS
FAMÌLLIAS CHI BOLINT PIGAI UNU CANI, PRUS IS FAI UNU GESTU ÙMILI, ANT A TENI
RIDUTZIONIS O ESENTZIONIS DE SA TARI (TASSA PO S’ÀLIGA) PO DUUS ANNUS.
SU DE IS
CANIS SCAPUS EST UNU PROBLEMA SOTZIALI IN CRèSCITA ESPONENTZIALI:
ADOTENDI
UNU CANI FAIT A:
SU REGULMENTU PO PIGAI
UNU CANI CUNTENIT UNAS CANTU MESURAS SPECÌFICAS PO ASSIGURAI CHI SU CANI ADOTAU
SIAT TRTAU BENI A PUSTIS DE IS TRES
ANNUS PURU. IN SU SITU DE SU COMUNU DDUI EST SA SETZIONI APOSTA “DOG HOUSE
FAMILY” ANCA FAIT A AGATAI TOTU IS SCEDAS CHI SERBINT, SA PROTZEDURA DE SIGHIRI
E IS MOLLUS DE DOMANDA.
Su Sìndigu
F.to
Riccardo Sanna
---------------
Laboratòrius de Sardu po
is pipius
“IS PREGADORIAS ANTIGAS”
Si fait sciri a is babbus e is mammas de is pipius d sa scola elementari ca, cunfroma, a sa lei natzionali n. 482/99 “Norme in materia di tutela delle minoranze linguistiche storiche”, s’at a fai in su Comunu unu laboratòriu de sardu de “Pregadorias antigas”.
Su laboratòriu est po unu màssimu de 30 pipius, chi ant essi iscritus segundu s’òrdini de arribu de is domandas e s’at a fai su mèrcuris a mengianu in is localis de sa ex scola mèdia in bia Umberto, de su 1° de mesi de argiolas chi benit.
Su laboratòriu no si pagat. Is mòdulus de iscritzioni, disponìbilis in su situ de su comunu de Pabillonis opuru in sa Biblioteca Comunali, tocat a ddus compilai e torraus a Biblioteca.
Is oràrius de su laboratòriu ant a essi comunicaus apena ant a essi fatus is grupus de is partecipantis.
SCÀRRIA SA MODULÌSTICA:
Pabillonis 9 de Làmpadas de
su 2015
Sa
Responsàbile de s’àrea sòtziu- culturali Su Sìndigu
Dott.ssa
Luisa Garau
Riccardo Sanna
-----------------
Avisu
de Cunvocatzioni de su Consillu Comunali – Setziada de Insediamentu
SI FAIT SCIRI CA IN RELATZIONI A SU CHI DETZIDIT
SU TÌTULU III° DE SU DLGS. 267/2000, SU CONSILLU COMUNALI EST CUNVOCAU IN SETZIADA
ORDINÀRIA DE 1° CUNVOCATZIONI, IN SA SALA DE SU CENTRU DE AGREGATZIONI SOTZIALI
DE VIA SU RIEDDU, SA GIÒBIA 11 DE LÀMPADAS A IS 19:30, PO CHISTIONAI DE
S’ÒRDINI DE TRABALLUS PO SA DII CHI SIGHIT:
Pabillonis, 5Mesi de Làmpadas 2015
SU SÌNDIGU
F.to Riccardo Sanna
--------------
IUC 2015
D
su 1° de gennàrgiu 2014 est in vigori
s’Imposta Ùnica Comunali (IUC), istituida cun sa lei 27 mesi de idas 2013 n.
147 (Lei de Stabilidadi po s’annu 2014) e est integrada de s’arrispetivu
Regulamentu, aprovau cun delìbera C.C. n. 12 de su 25/07/2014 e modificau cun
Delibera C.C. n. 11 de su 19/05/2015. Sa IUC si basat in duus presupostus
impositivus, unu costituiu d su possessu de immòbilis e collegau a sa natura e
a su valori insoru, s’atru collegau a donai otenni servìtzius comunalis. Duncas, sa IUC est cumposta de:
IMU (imposta municipali pròpia) de arratza patrimoniali, dèpia de su possessori
de is domus, esclùdias is domus principalis;
TASI (Tributu servìtzius indivisìbilis) est sa pagamenta po donai is servìtzius indivisìbilis comunalis. Su presupostu impositivu est su de teni a cali si siat tìtulu de domus, cun sa domu printzipali puru, e de àreas edificàbilis, definius cunfroma a s’imposta munitzipali pròpia, chena de is terras de messarìtzia. Sa TASI est dèpia de su contribuenti in auto-licuidatzioni, a càrrigu siat de su meri de sa terra, siat de su chi dda traballat;
TARI (Tassa po s’àliga) est destinada a finantziai is costus de su servìtziu de arregorta e smaltimentu de s’àliga, a càrrigu de s’utilizadori.
PAGAMENTU IMU E TASI
Is
pagamentas funt dèpias de su contribuenti in auto-licuidatzioni. Is alìcuots e
is detratzionis de manigiai po s’acontu chi scadit su 16 de làmpadas 2015, in
is moras de s’aprovatzioni de is alìcuotas relativas a s’annu 2015 funt vàlidas
is de s’annu prima.
In
ocasioni de su saldu de su 16 de mesi de idas 2015, su contribuenti s’at a depi
preocupai de protzedi a fai is conguàllius, chi is lìcuotas aprovadas po su
2015 funt diferentis de cussas de su 2015.
Is impostas podint essi versadas cun su modellu F24 o cun bulletinu postali.
Est disponibili in su situ istituzionali de s’Enti www.comune.pabillonis.vs.it su software on-line chi permitit a su tzitadinu/contribuenti de fai su càlculu TASI e sa stampa de is modellus F24.
Scadenza:
16
de làmpadas 2015: acontu (50% de su tanti dèpiu in totu s’annu) o totu paris
16
mesi de idas 2015: saldu
Alìcuotas IMU
Su Comunu, cun deliberatzioni de C.C. n. 13 de su 25/07/2014 at cunfermau is pròpius alìcuotas de is annus precedentis, postas innoi asuta:
Alìcuotas TASI
Su
Comunu, cun deliberazioni de C.C. n. 14 de su 25/07/2014 at aprovau is
alìcuotas po sa TASI, postas innoi asuta::
Sìnteso de sa disciplina TARI
Sa
cumponenti TARI est po pagai is costus de su servìtziu de arregorta e
smaltimentu de s’àlig. Sa TARI est in logu de sa Tares aplicada in su 2013. Is contribuentis ant a arriciri is avisus de pagamentu cun allegaus is
modellus de pagamentu precompilaus e is scadentzas de is relativas ratas.
Su Regulamentu IUC, is tarifas e alìcuotas de is
cumponentis de sa IUC funt pubricaus in su situ de su Comunu
www.comune.pabillonis.vs.it.
Po cali si siat sceda pregontai a: Ufficio Tributi 07093529208.
Oràrius de abertura a su pùbricu: lunis e mèrcuris de is 11.00 a is 13.00, su martis de is 16.30 a is 18.00.
Pabillonis, 29/05/2015
SU RESPONSÀBILI DE SU
SERVÌTZIU
Rag. Fanari Anna Maria
Si fait sciri ca in sa Segreteria de su Comunu de Pabillonis po 15 diis de sighida, de su 25.05.2015 a su 08/06/2015 funt depositaus is regulamentus Comunalis, e pubricaus in s’Albu Pretòriu Comunali.
-------------------------
AVISU po su CURSU DE LINGUA SARDA
Su Comunu de Pabillonis fait sciri
ca, cunfroma a sa lei n. 482/99 de su Stadu Italianu "Norme in materia di
tutela delle minoranze linguistiche storiche", s'at a fai in su Cumunu unu
cursu de sardu de alfabetizatzioni, po is dipendentis, is aministradoris e
abertu a totu sa populatzioni chi ndi bolit fai parti, de foras de bidda puru.
Su cursu at a essi su giòbia de is
16,00 a is 19,00 me in is localis de s'ex àsilu/scola mèdia (a costau de sa
Croce Verde), via Umberto, 34 e at a inghitzai su 21 de màiu 2015.
Su cursu no si pagat. Po compilai sa
domanda de iscritzioni tocat a andai a s’ufìtziu lìngua sarda (in biblioteca) o
a mandai una e-mail a vatzei@provincia.mediocampidano.it,
opuru fait a s'iscriri diretamenti sa primu dii de su cursu.
Calendàriu:
21 e 28 de màiu,
4, 11 e 18 de làmpadas
-------------------
Agiornamentu Anàgrafe de is Canis
Si avisat sa populatzioni ca martis su 19 de màiu 2015 de is 09.30 is ore 10.30, in is localis comunalis
de via Mazzini (a costau de sa posta), ant a poni su microchip a is canis po ddus iscriri s’anàgrafe insoru.
Is chi tenint canis e bolint a ddis poni su microchip podint andai cun su documentu de identidadi insoru,
còdixi fiscali e cun su cani acapiau e a
muserola. Su servìtziu no si pagat.
-------------------
Inauguratzioni Servìtziu Spazio Infanzia
Su Comunu
de Pabillonis in collaboratzioni cun Agape , sotziedadi cooperativa sotziali
onlus
FAINT
SCIRI CA
Su 7 de
abrili de su 2015
Inghitzat
su servìtziu
SPAZIO INFANZIA
In su
centru de agregatzioni sotziali in bia Su Rieddu.
Pubricatzioni graduatòrias provisòrias soventzionis
scolàsticas
Si fait sciri ca funt in pubricatzioni is graduatòrias
provisòris po is suventzionis inditadaas asuba po 10 diis de su 24/04/2015
---------------------
Relatzioni de acabu de mandau
Est istètia pubricada sa Relatzioni de acabu de mandau de su Comunu de
Pabillonis relativa a sa simada 2010/2015 cumenti detzidit su D.Lgs. 149/2011
chi narat:
“Sa relazioni de acabu de mandau, fata de su Responsàbili de su Servìtziu
Finantziàriu o de su Segretàriu Generali, est frimada de su Presidenti de sa
Provìncia o de su Sìndigu no a pustis de sa de sessanta diis prima de sa data
de scadèntzia de su mandau. Aintru de cuìndixi diis a pustis de ai frimau sa
relatzioni, depit essi certificada de s’Organu de revisioni de s'Enti locali e,
is tres diis a pustis sa relatzioni e sa certificazioni depint essi trasmìtias
de su Presidenti de sa Provìncia o de su Sìndigu a sa setzioni regionali de
controllu de sa corti de is contus. Sa relatzioni de acabu de mandau e sa tzertificatzioni
funt pubricadas in su situ istitutzionali de sa provìncia o de su Comunu de
parti de su Presidenti de sa provìncia o de su Sìndigu aintru de is seti diis a
pustis de sa data de tzertificatzioni fata de s'òrganu de revisioni de s'Enti
locali, inditendi sa data de trasmissioni a sa Setzioni regionali de controllu
de sa Corti de is contus”.
Sa relationi
est stètia scrita de sa Responsàbili de su Servìtziu Finantziàriu Rag. Anna
Maria Fanari,firmada de su Sìndigu Alessandro Garau su 16/04/2015, certificada
de su Revisori de si Contus Dr. Mauro Serra in data 17/04/2015 e trasmìtia a sa
Setzioni regionali de controllu de sa Corti de is Contus cun Prot. n. 2717 in
data 20.04.2015
Documentus: Relatzioni de
acabu de mandau simada 2010/2015
---------------------------
FATURATZIONI
ELETRÒNICA IPA – COMUNICATZIONI A IS FORNIDORIS
A totu is
fornidoris,
prestadoris de servìtzius,
esecudoris de is traballus pùbricus
de su Comunu de Pabillonis
FATURATZIONI ELETRÒNICA IPA – COMUNICATZIONI A IS FORNIDORIS
Su Decretu Ministeriali n. 55 de su 3 de abrili 2013,
intrau in vigori su 6 de làmpadas 2013, at fissau sa decurrèntzia de is òbrigus
de manìgiu de sa faturatzioni eletrònica in is raportus econòmicus cun s’
Amministratzioni Pùbrica cunfroma a sa Lei 244/2007, art. 1 commas de 209 a
214. Po poni in menti a custa disposizioni, custa amministrazioni, a decurri de
su 31 de martzu 2015, no at a podi prus arriciri faturas chi no siant
trasmìtias in forma eletrònica segundu su formau de s’allegau A “Formato della
fattura elettronica” de su tzitau DM n. 55/2013. Passaus tres mesis de cussa
data, custa Amministratzioni no at a podi protzedi a nisciunu pagamentu,
nimancu partziali, fintzas a arriciri sa fatura in formau eletrònicu. In prus,
cunfroma s’art. 25 de su Decretu de Lei
n. 66/2014, po assigurai s’efetiva traciabilidadi de is pagmentus de parti de
is amministratzionis, is faturas eletrònicas emìtias faci a is PA depint essi
firmadas digitalmente e depint portai:
• Su còdixi identificativu
de gara (CIG), foras de is casus de esclusioni de s’òbrigu de traciabilidadi
cunfroma a sa Lei n. 136 de su 13 de austu 2010;
• Su còdixi ùnicu de progetu
(CUP), in casu de faturas relativas a òperas pùbricas. Duncas custa Amministratzione no at
a podi protzedi a pagai is faturas eletrònicas chi no portint is còdixis CIG e
CUP, cust’ùrtimu anca est prevedi. Po agiudai a fai sa fatura eletrònica, chi
tenit su formau descritu in s’allegau A a su DM n. 55/2013 e in is “spetzìficas
tècnicas operativas de su formau de sa fatura de su sistema de interscàmbiu”,
si sinnalat ca, su Còdixi Unitàriu Progetu (CUP) e su Còdixi Identificativu de Gara (CIG) depint essi
postus in d-unu de is blocus informativus, in currispundèntzia de is elementus
denominaus “CodiceCUP” e “CodiceCIG”, de su traciau de sa fatura eletrònica sa rapresentatzioni
tabellari est pubricada in su situ www.fatturapa.gov.it
In prus, cunforma a s’artìculu 3 comma 1 de su tzitau
DM n. 55/2013, s’Amministratzioni agatat is ufìtzius po arriciri is faturas
eletrònicas ponendiddus in s’Ìndixi De Is Amministratzionis Pùbricas (IPA), chi providit a donai po donniunu de
issus unu Còdixi Unìvocu Ufìtziu segundu is modalidadis de s’allegau D “Codici
Ufficio”. Su Còdixi Unìvocu Ufìtziu est una informatzioni obligatòria de sa
fatura eletrònica e rapresentat s’identificativu unìvocu chi permitit a su
Sistema de Interscàmbiu (SDI) de mandai de manera curreta sa fatura eletrònica
a s’Ufìtziu destinatàriu. S’informatzioni arrelativa a su Còdixi Unìvocu
Ufìtziu depit essi posta in sa fatura eletrònica in currispundèntzia de
s’elementu de su traciau 1.1.4 denominau “Codice Destinatario”.
Po acabai su cuadru regulamentari, si sinnalat ca s’allegau B “Regole tecniche” a su tzitau DM 55/2013, cuntenit is maneras po fai e trasmiti sa fatura eletrònica a s’Amministratzioni Pùbrica a mèdiu de su SDI, e s’allegau C “Linee Guida” de su pròpiu decretu est po is operatzionis po sa gestioni de totu su protzessu de faturatzioni. Duncas si invitat a consultai su situ www.fatturapa.gov.it anca s’agatat atras scedas po is modalidadis de preparai e trasmiti sa fatura eletrònica.
Si invitat
duncas a imperai is còdixis IPA inditaus innoi asuta po mandai sa fatura
eletrònica:
DATUS DE INDITAI IN SA FATURATZIONI ELETRÒNICA
Intestatzioni
Comunu de Pabillonis
Còdixi Fiscali
00497620922
PEC
fattura@pec.comune.pabillonis.vs.it
Codice Univoco IPA Area Amministrativa
CG5S80
Codice Univoco IPA Area Finanziaria
A9QEHK
Codice Univoco IPA Area Socio Culturale
8J19FQ
Codice Univoco IPA Area Tecnica
61ESP0
SU
RESPONSABILI DE SU SERVITZIU FINANTZIARIU
Rag. Fanari Anna Maria
COMUNU DE PABILLONIS
Provìncia de su Campidanu de Mesu
CAP. 0903 0 - p . IVA 004 97620922
070/93529201
fax 070/9353 260
SERVÌTZIU POLITZIA MUNITZIPALI
Prot. n. 1863/2015 ORDINÀNTZIA N. 07/2015 de su
11/03/2015
Pabillonis, 11
Martzu 2015
Ogetu: DIVIETU DE TRÀNSITU e SOSTA
Bia Comunali Is Arenas, passàgiu a livellu ferroviàriu
Su RESPONSÀBILI DE SU SERVÌTZIU P.M.
BIDA sa domanda prot. n. 1452/2015 arribada
in data 25/02/2015 de s’ing. Francesco Sechi, nàsciu in Casteddu su 11/02/1984,
tel. 3933626152, dipendenti de sa dita Salcef S.p.A. cun sea in bia Pietralata
n.140 c.a.p. 00158 – Roma, pedit de serrai temporaneamenti sa bia Comunali Is
Arenas sceti po s'àrea de su gruxeri cun sa lìnia ferroviària de is 21:00 de su
17/03/2015 a is 08:00 de su 20/03/2015 po permiti de fai is traballus de manutentzioni
de sa lìnia ferroviària fatus de sa dita Salcef S.p.A e su responsàbili suu
innias at a essi s'Ing. Francesco Sechi.
CUNSIDERAU ca po permiti de fai su traballu, tocat a poni su DIVIETu DI TràNSITU a is màchinas e a sa genti a pei in su tratu de sa bia Comunali is Arenas chi fait a gruxeri cun sa lìnia ferroviària de is 21:00 de su 17/03/2015 a is 08.00 de su 20/03/2015 e cumenti si siat fintzas a candu ant a acabai is traballus;
BESSIU A PILLU s'abisòngiu de providiri po permiti sa regularidadi de is traballus fintzas a
s'acabu insoru e, puru, de permiti sa siguresa de is utentis de sa strada;
BIUS is artìculus 6,
comma 4° lìtera b), e 7, comma 1° lìt. g) de su D.Lgs. 285/92;
BIUS is artìculus de 30 a 40 de su D.P.R.
495/1992 e s’art. 21 de su D.Lgs. 285/1992, de is normas po is cantieris
stradalis e sa segnalètica temporànea, e su Decretu de su Ministeru de is
Infrastruturas e de is Trasportus 10 mesi de argiolas 2002 “Disciplinare
tecnico relativo agli schemi segnaletici, differenziati per categoria di
strada, da adottare per il segnalamento temporaneo”;
BIU su D.Lgs. 626/1994 e modìficas e
aciuntas chi sighint, chi tenit po ogetu de amelliorai sa siguresa e sa saludi
de is traballadoris in su traballu;
BIUS su D.Lgs. n. 267/2000, sa L.
388/2000 e sa L.448/2001;
AUTORIZAT
s’ing.
Francesco Sechi, nàsciu in Casteddu su 11/02/1984, a is efetus de s’art. 21 de su
D.Lgs. 285/1992, a fai is traballus de manutentzioni programaus,
ÒRDINAT
in sa Bia Comunali
Is Arenas, anca ddui est su gruxeri cun sa lìnia ferroviària, de is 21:00 de su
17/03/2015 a is 08:00 de su 20/03/2015 e cumenti si siat fintzas a candu
acabant is traballus, de poni unu DIVIETU
DE TRàNSITU a totu is categorias de
màchinas e a sa genti a pei.
S’impresa
esecutrici de is traballus depit poni sa segnalètica stradali chi serbit (cun
preavisu de su cantieri po sinnalai su pirìgulu e permiti a is màchinas de
scioberai atras bias) e a poni sinnalis, delimitatzionis, barrieras, recintzionis,
luxis e totu su chi previdint is art. de 30 a 40 de su D.P.R. 495/1992 e in cunformidadi
a is schemas segnalèticus de su Decretu de su Ministeru de is Infrastruturas e
de is Trasportus 10 mesi de argiolas 2002, de su D.Lgs. 626/1994 e de is atras
normas de lei po is cantieris stradalis po difendi sa siguresa de sa genti a
pei, de is màchinas e de is chi ddui traballant.
S’impresa at
a providiri, in particulari:
acanta de su
cantieri a poni is cartellus de: DIVIETO
DI TRANSITO, LAVORI IN CORSO, totus cun pannellu integrativu cun is datus
de custa ordinàntzia e sa simada de valididadi;
acanta de is
gruxeris 39°38'14.7"N 8°43'53.5"E (39.637406, 8.731518) e
39°37'32.9"N 8°43'22.0"E (39.625801, 8.722785), distintus in Allegau
1 de is nòminis cartellu 2 e cartellu 4, a poni su cartellu STRADA SENZA USCITA cun su pannellu
integrativu cun sa scrita PASSAGGIO A
LIVELLO CHIUSO PER LAVORI;
acanta de is
gruxeris 39°36'41.2"N 8°43'34.8"E (39.611442, 8.726331) e
39°37'37.1"N 8°44'36.0"E (39.626975, 8.743325), distintus in Allegau
1 de is nòminis cartellu 1 e cartellu 3, a poni su cartellu LAVORI IN CORSO integrau de pannellu integrativu
cun scritu PASSAGGIO A LIVELLO IS ARENAS
CHIUSO PER LAVORI.
Sa dita a s'acabu de is traballus depit poni a postu totu. In particulari ndi at a depi bogai
is cartellus, atretzaduras, materialis, àliga etc. e dd'at a limmpiai po
permiti sa regularidadi e sa siguresa de su trànsitu in sa pròpiu bia. Fintzas
a s'acabu sa dita at a providiri sèmpiri a controllai e fai sa manutentzioni de
is traballus; sa presèntzia de atrus pirìgulus po sa siguresa de sa
circulatzioni stradali at a depi essi sinnalada cun segnalètica regulamentari.
Siat su
cumitenti chi sa dita funt diretamenti responsàbilis de dannus a atrus o a
s'amministratzioni po no ai arrispetau custa ordinàntzia e is normas in matèria
de cantieris stradalis e de siguresa in is logus de traballu.
Si fait
sciri ca, fintzas a s'acabu de is traballus, chi no si donat a cura e no si
ponit sa segnaletica chi serbit po sa siguresa de sa circulatzioni e de no
perfeta eficièntzia a su noti puru, s'art. 21 previdit una santzioni amministrativa
in dinai de € 848,00 a € 3.393,00 e sa santzioni atzessòria de torrai a poni
beni su logu.
Is
Ufitzialis e is agentis de politzia Stradali segundu s'art. 12 de su C.d.S. funt
incarriaus de vigilai po arrespetai custa ordinàntzia.
Su Responsàbili de su Servìtziu P.M.
Alessandro Garau
-----------------------
COMUNU DE PABILLONIS
ORÀRIUS DE ABERTURA DE S’ECOCENTRU
Martis Cenàbara Sàbudu
Mengianu 09.00 – 12.00 09.00 – 13.00
Meri’ 13.00 – 16.00 14.00 – 16.00
Arrembursu Spesas de
Viàgiu Annu Scolàsticu 2013/2014 L.R. n.31/84
SI FAIT
SCIRI A TOTU IS INTERESSAUS CA IN S’ALBU PRETÒRIU ON LINE E IS SU SITU DE SU COMUNU,
CUN DETERMINATZIONI DE SU RESPONSÀBILI DE SU SERVÌTZIU AMMINISTRATIVU, N. 94 DE
SU 24/02/2015, EST STÈTIA APROVADA SA GRADUATÒRIA
PROVISÒRIA PO S’ARREMBURSU DE IS SPESAS DE VIÀGIU A IS STUDENTIS PENDOLARIS DE
IS SCOLAS SEGUNDÀRIAS DE SEGUNDU GRADU O SEGUNDU SU CHI DISPONIT SA LEI
REGIONALI N.31/84 ART. 7 LÌTERA A) PO S’ANNU SCOLÀSTICU 2013/2014.
Pabillonis,
24 Friaxu 2015
S'Assessori
Su Responsàbili de s’Àrea Amministrativa
Roberto Piras
Riccardo Sanna
SI FAIT SCIRI A TOTU IS INTERESSAYS CA IN S’ALBU PRETÒRIU ON LINE, E IN SU SITU ISTITUTZIONALI DE SU COMUNU, CUN DETERMINATZIONI DE SU RESPONSÀBILI DE SU SERVÌTZIU AMMINISTRATIVU, N. 95 DE SU 24/02/2015, EST STÈTIA APROVADA SA GRADUATÒRIA PROVISÒRIA PO DONAI IS BURSAS DE STÙDIU PO IS STUDENTIS CHI ANT PIGAU SU DIPLOMA IN S’ANNU SCOLÀSTICU 2013/2014.
Pabillonis 24 Friaxu 2015
S'Assessori Su Responsàbili de s'Area Amministrativa
Roberto Piras Riccardo Sanna
Po biri sa graduatoria craca innoi:
Si fait sciri a is interessaus ca est in pubricatzioni in s’Albu Pretòriu de su Comunu e in su situ web istituzionali po15 diis, fintzas a su 05/03/2015 sa graduatòria provvisòria po sa suventzioni elencada asuta:
S'Assessori Su Responsàbili de su Servìtziu
Piras Roberto Frimmau Riccardo Sanna
SI AVVISANO TUTTI GLI INTERESSATI CHE ALL'ALBO PRETORIO ON LINE, E IN SU SITU ISTITUTZIONALI DE SU COMUNU, CUN DETERMINATZIONI DE SU RESPONSÀBILI DE SU SERVÌTZIU AMMINISTRATIVU, N.78 DE SU 23/02/2015, de su Responsàbili de su Servìtziu Amministrativu, chi aprovat sa graduatòria definitiva, arrelativamenti a s'atributzioni de is benefìtzius stabilèssius de su Decretu Interministeriali MIUR-MEF prot. n. 184 de su 21 de friaxu 2014 po sa disciplina po cresci s’oferta de servìtzius po favoressi s’atzessu e sa frecuèntzia de is cursus in s’annu scolàsticu 2013-2014 a is studentis chi andant a is scolas segundàrias de primu e segundu gradu cunfroma a s’art. 1 de su decretu de lei 12 cabudanni 2013, n. 104, cunvertiu cun modificatzionis de sa lei 8 donniassantu 2013, n. 128.
NOTA BENE: IS DOMANDAS CHI NO ANT ARRICIU SU FINANTZIAMENTU STATALI "WELFARE DELLO STUDENTE" DE CUSTA GRADUATÒRIA FUNT IS SA GRADUATÒRIA DE SA LEI 31/84 PUBBLICADA ASUBA.
Pabillonis 23 friaxu 2015
S'Assessori Su Responsàbili de s’Area Amministrativa
Roberto Piras Riccardo Sanna
---------------
Novidadi IVA 2015 - Dispositzionis
in matèria di "Split payment". Art. 1 comma
629 Lei 190/2014 (Lei de Stabilidadi po s’annu 2015). Comunicau.
Comunu de Pabillonis
Provìncia de su Campidanu
de Mesu
c.a.p. 09030 - p. iva 00497620922
tel.070/93529208 – fax 070/9353260
Pabillonis 26.01.2015
Prot. 613
A totu is fornidoris de
benis e servìtzius
De su Comunu
de Pabillonis
Novidadi IVA 2015 - Dispositzionis
in matèria di "Split payment". Art. 1 comma
629 Lei 190/2014 (Lei de Stabilidadi po s’annu 2015). Comunicau.
Sa lei de Stabilidadi 2015 (Lei 190/2014) at prevedi unu mecanismu nou
po assolvi s’IVA, su split payment po is operatzionis
faturadas de su 1 de gennàrgiu
2015, fadendi unas cantu modìficas a s’art. 17 de su
D.P.R. 633/1972.
Dispositzioni normativa:
Art. 17 ter (Operatzionis
fatas in is cunfrontus de entis pùbricus).
“…..comma 1. Po donai benis e servìtzius a su Stdu, is òrganus de su Stadu chi tenint personalidadi giurìdica, de is entis pùbricus territorialis e de is cunsòrrzius intra issus costituius cunfroma a s’artìculu 31 de su testu ùnicu de su decretu legislativu 18 agostu 2000, n. 267, e sucessivas modificatzionis, de is càmeras de cummèrciu, indùstria, artigianau e messarìtzia, de is istitutus universitàrius, de is aziendas sanitàrias localis, de is entis ospedalieris, de is entis pùbricus de ricòveru e cura chi tenint caràtiri scientìficu, de is entis pùbricus de assistèntzia e beneficentza e de cussus de previdèntzia, po is calis is tzessionàrius o cumitentis no funt depidoris de imposta cunfroma a is dispositzionis in matèria de pagamenta po su valori aciuntu, sa pagmenta est versada de issus e totu segundu is maneras e trèminis fissaus cun decretu de su Ministru de s’economia e de is finantzaas.
2. Is dispositzionis
de su comma 1 no si àplicant a is
cumpensus po prestatzionis de servìtzius assugetaus a ritenutas
a sa fonti a tìtulu de imposta in su rèditu»;”
Is Amministratzionis
Pùbricas chi comporant, po tanti, depint versai diretamenti a s’Eràriu s’Iva chi
est stètia ghetada de is fornidoris, paghendi a custus ùrtimus sceti sa cuota imponibili (e is trus tantis diversus
de s’Iva).
S'Istitutu de su split payment si àplicat cun is
ecetzionis chi sighint:
- faturas/notas sugetas a ritenuta de acontu
- faturas asugetadas a su regimi de reverse charge.
Atrus acraramentus:
Po is faturas emìtias
in su 2014 e prima chi ant a essi pagadas
in su 2015: a su fornidori ant a donai totu su tanti cumprensivu de
s’IVA (chena de distintzionis
intra faturas cun IVA a esigibili
dadi diferida o immediada).
Po is faturas emìtias de su 2015: su fornidori depit inditai siat s basi imponìbili siat s’IVA chi at a essi versada diretamenti a su stadu, ponendi sa dicidura chi sighit “S’Iva at a essi versada de s’Enti Pùbricu cunfroma a s‘art. 17ter, D.P.R. n. 633/1972”.
Est bessendi su decretu
de atuatzioni ministeriali chi at a definiri cun prus
detàllius is modalidadis de aplicatzioni de su
regimi nou e de versamentu
de s’Iva de parti de s'Enti.
Prus scedas s’agatant in su comunicau de imprenta de
su Ministeru de s’Economi e de is
Finàntzias.
Su Responsàbili de su Servìtziu Finantziàriu
Rag. Fanari Anna Maria
Comunu de Pabillonis
Provìntzia
de su Campidanu de Mesu
Ufìtziu Lìngua Sarda
SI FAIT SCIRI A TOTU IS CHI ANT FATU SU CURSU DE
SARDU DE OCANNU PASSAU (CABUDANNI –
DONNIASSANTU) CA FAIT A NDI ARRETIRAI IS ATESTAUS DE PARTECIPATZIONI, SU MARTIS A MANGIANU, IN SA BIBLIOTECA
COMUNALI.
---------------------------------
SISTEMA BIBLIOTECÀRIU “MONTE LINAS”
PROVÌNCIA
de su CAMPIDANU DE MESU
Bibliotecsa Comunalis de: Arbus, Gonnos, Pabillonis,
Guspini, Santu Eingiu, Sardara, Biddaxidru, Istitutu de Scientzias Religiosas
di Biddaxidru Villacidro; Bibliotecas scolàsticas de su Liceu Clàssicu de
Bidaxidru e de s’Istitutu de Istrutzioni Superiori Marconi + Lussu de Santu
Eingiu le
BIBLIOTECA
COMUNALI DE PABILLONIS
“L’ORA DEL
RACCONTO… IN BIBLIOTECA”
Apuntamentus 2015
Mesi Dii Ora Edadi
Gennàrgiu Cenàbara
30 17.30-18.30 1°/2° elementari
Friaxu Cenàbara 13 17.30-18.30 Scola materna
Friaxu Cenàbara 27 17.30-18.30 1°/2° elementari
Martzu Cenàbara 13 17.30-18.30 Scola materna
Martzu Cenàbara 27 17.30-18.30 1°/2° elementari
Abrili Cenàbara 10 17.30-18.30 Scola materna
Abrili Cenàbara 24 17.30-18.30 1°/2° elementari
Màiu Cenàbara 15 17.30-18.30 Scola materna
Màiu Cenàbara 29 17.30-18.30 1°/2° elementari
Làmpadas Cenàbara 12 17.30-18.30 Scola materna
Su servìtziu no si pagat
A incuru de sa Coop. Agorà Sardegna
-----------------------------------
Mostra
bibliogràfica
BIBLIOTECA
COMUNALI DE PABILLONIS
SHOAH – LA
GIORNATA DELLA MEMORIA
De su 27 de
gennàrgiu a su 27 de friaxu 2015-01-27
In Biblioteca in Bia Su Rieddu, 4
Sa mostra si
podit biri in s’oràriu de abertura de sa biblioteca e is lìburus fait a ddus
prenotai
-------------------------------------
COMUNU DE PABILLONIS
PROVÌNCIA DE SU
CAMPIDANU DE MESU
Ufìtziu de sa Lìngua Sarda
Si fait sciri a sa populatzioni ca sighit in
su 2015 puru s’atividadi
de s’Ufìtziu de sa Lìngua Sarda, segundu sa lei de su Stadu Italianu
n.482 de su 1999,
po favoressi su bilinguismu in totu
in is logus ancas’agatat una lìngua de minoria.
S’ufìtziu de sa lìngua sarda serbit a:
-
Tradusi de s’italianu a
su sardu is àutus de su Cumunu (avisus, novas,
delìberas, setzionis de su situ web);
-
Fai una arregorta deis leis regionalis,natzionalis e europeas
po is lìnguas de minoria;
-
Agiudai e cunsillai a sa genti po circai vocabolàrius, gramàticas e
atrus lìburus de lingua e cultura sarda, linguìstica etc.
e po scriri e tradusi;
-
Fai circas e traballus de lìngua e cultura sarda cun sa genti de
bidda;
- Agiudai a chi
chistionat sardu in is arrelatas cun s’aministratzioni
pùbrica;
S’ufìtziu est abertu a su pùbricu
dònnia cida in Biblioteca – in bia Su Rieddu - su martis amengianu de is otu e
mesu a is duas.
Fait a telefonai puru, is diis chi aberrit, a su
nùmeru
070
9353957
o a mandai una e-mail a s'indiritzu vatzei@provincia.mediocampidano.it
---------------------------------
Calendàriu Arregorta de s’àliga 2015 - Distributzioni a domicìliu de
is bidonis e de is bustas nobas
Si fait sciri ca de su 1° de gennàrgiu 2015 su
calendàriu po s’arregorta de s’àliga at a essi su chi sighit.
A pustis de is festas at a inghitzai sa consegna
a domicìliu a totu is tzitadinus de Pabillonis, cun su calendàriu, de is
bidonis nous po arragolli s’imbirdi, s’ùmidu e is bustas po arregolli sicu e
ùmidu.
Fadei festas bellas e bonu annu a totus
-----------------------------------
WELFARE DE SU STUDENTI
AVISU
Si fait sciri ca in s’Albu Pretòriu on line de su Comunu de
Pabillonis, a su nùmeru de afissioni 1329, est pubricada sa determinatzioni n.
861 de su 18/12/2014, de su Responsàbili de su Servìtziu Amministrativu, chi
provat sa graduatoria, po s’atributzioni de is benefìtzius stabilius de su
Decretu Interministeriali MIUR-MEF prot. n. 184 de su 21 de friaxu 2014 chi po
sa disciplina po cresci s’oferta de servìtzius po favoressi s’atzessu e sa
frecuèntzia de is cursus in s’annu scolàsticu 2013-2014 a is studentis chi
andant a is scolas segundàrias de primu e segundu gradu a norma de s’art. 1 de
su decretu de lei 12 de cabudanni 2013, n. 104, cunvertiu cun modìficas de sa
lei 8 donniassantu 2013, n. 128.
NOTA BENE: IS DOMANDAS CHI
NO FUNT STÈTIAS PGADAS DE SU FINANTZIAMENTU STATALI "WELFARE DELLO
STUDENTE" DE CUSTA GRADUATÒRIA ANT A ESSI CUNSIDERADAS PO OTENNI
S’ARRIMBURSU CUNFROMA A SA L.R. 31/84 CHENA DE DEPI PRESENTAI UNA DOMANDA NOBA,
POITA CA SA GRADUATÒRIA DD’ANT A PUBRICAI TRA PAGU.
Allegaus:
Determinatzioni n.861 de su 18/12/2014 e Graduatòria
S’Assessori a Su
Responsàbile
s’Istrutzioni
Pùbrica dell'Area Amministrativa
Roberto Piras
F.to Riccardo Sanna
---------------------------
Adotzioni callelleddus
Ant
agatau seti callelleddus scavuaus aintru de una busta in su sartu de
Pabillonis. Imoi funt in logu de domu, ma ddis serbit a agatai una famìllia.
Chini bolit fai un’òpera de beni e ndi pigi unu, prima chi nci ddus portint a
su canili, podit andai a s'ufìtziu de Politzia Munitzipali de su Comunu de
Pabillonis o tzerriai a is nùmeru 070 93529201 - 3484062875.
Eventualmenti
ddus ant a donai giai cun su microchip.
-----------------------------
NO a su
Depòsitu Cautzionali de Abbanoa - Petitzioni populari de Adiconsum
Po
pigai parti a sa Petitzioni Populari, bogada de Adiconsum cun is atrus
assòtzius de consumadoris, fait a
firmai in su Municìpiu de Pabillonis dònnia dii in is oràrius de abertura a su
pùbricu. Nci funt is mollus siat in su banconi de s’ufìtziu anàgrafe siat in
s’ufìtziu protocollo.
-----------------------------------------
Licuidatzioni
Indennizus Blu Tongue
SI
FAIT SCIRI A IS AZIENDAS INTERESSADAS DE SA BLUE
TONGUE, CHI ANT PRESENTAU DOMANDA DE AGIUDU, CA CUN DETERMINATZIONI DE SU
RESPONSàBILI DE SU SERVìTZIU N° 787 DE SU 28.11.2014 ANT LICUIDAUS IS TANTIS
ARRELATIVUS A SU SALDU CHI SPETAT PO IS PEGUS MORTUS, CUNFROMA A IS TANTIS
DONAUS DE SA R.A.S. - ASSESSORAU MESSARìTZIA.
DUNCAS,
IS SUMMAS GIAI NADAS ANT A ESSI ACREDITADAS IN IS DIIS CHI SIGHINT IN IS
ARRISPETIVUS C.C.B. e/o POSTALIS INDITAUS DE IS AZIENDAS IN IS DOMANDAS.
S'Assessori a sa
messarìtzia Su
Responsàbili de su Servìtziu Frongia Fiorella F.to Riccardo Sanna
---------------------------------------------